RTCG - Radio Televizija Crne Gore - Nacionalni javni servis :: Politika :: Region ima kapacitet da bude kredibilan partner EU\n01. 12. 2021. 16:13 >> 16:16 0\nRegionalna saradnja je sredstvo za izgradnju povjerenja i pomaže državama da uče jedne od drugih i prođu bolne reforme. Kroz saradnju, region pokazuje kapacitet da bude kredibilan partner EU. Članstvo u EU treba da unaprijedi živote ljudi na Zapadnom Balkanu i zbog toga integraciju ne treba usporiti jer pomaže i EU i ZB, poručeno je sa regionalnog panela Zapadni Balkan- Budućnost Evrope je naša zajednička agenda.\nPrvi u nizu panela, kao suštinski doprinos zemalja Zapadnog Balkana debati o budućnosti Evrope, održan je danas u hibridnom modelu iz Podgorice.\n"U okviru tri sesije, relevantni akteri u procesu evropskih integracija na, nivou potpredsjednika vlada, ministara za evropske integracije i glavnih pregovarača iz zemalja Zapadnog Balkana razgovarali su o narednim koracima u procesu evropskih integracija Zapadnobalkanske šestorke, klimatskim promjenama i ciljevima u oblasti životne sredine, kao i o pitanju ulaganja u mlade", saopšteno je iz sektora za informisanje javnosti o Evropskoj uniji i procesu pristupanja EU.\nGlavna pregovaračica Zorka Kordić, istakla je važnost regionalne saradnje imajući u vidu da zemlje Zapadog Balkana imaju zajedničku viziju budućnosti i izazove.\n„Zajedno učimo i unapređujemo se, okvir evropske integracije doživljavamo kao priliku da zaista poboljšamo konkretne sektorske politike i njihovu implementaciju, posebno u oblasti privrede, životne sredine, mladih“, kazala je Kordić.\nOna je ukazala na potrebu za definisanjem konretnih koraka i mehanizama regionalne saradnje na operativnom nivou, poput uspostavljanja regionalne platforme za dijeljenje znanja, uspostavljanje mreže glavnih pregovarača i sl.\nGlavni pregovarač Zef Mazi istakao je da je jako bitno što je proširenje visoko na agendi slovenačkog predsjedavanja, ali i naglasio značaj učešća Zapadnog Balkana u Dijalogu o buducnosti Evrope.\n„Finansijska podrska, regionalna ekonomska saradnja, su važni aspekti, ali naše zemlje moraju jasno iskazati spremnost da sprovedu široki program reformi, da nastave da njeguju prijateljsku i regionalnu saradnju i dobrosusjednske odnose“, poručio je Mazi.\nOn je dodao da je pred Albanijom i Sjevernom Makedonijom važna politička odluka koju EU mora da donese, kao i da se nadaju pozitivnom ishodu. „Nadam se da čemo do kraja godine postići neke rezultate i da ćemo početi novu fazu u procesu evropskih integracija", kazao je Mazi.\nPomoćnica direktora i šefica Odsijeka za strategiju i politike integracije u Direkciji za evropske integracije Darija Ramljak, ukazala je, da bez obzira na poziciju u procesu, sve države treba da sarađuju na putu prema EU.\n„Važno nam je da vidimo sva iskustva zemalja koje pregovaraju i koje čekaju otvaranje pregovora, ali ne bih zanemarila ni iskustvo BiH. Mi smo zahvaljujući pomoći Crne Gore implementirali njihovo cjelokupno iskustvo u naš kompleksni sistem, što govori koliko je za nas regionalna saradnja plodna“, poručila je Ramljak.\nPomoćnik ministra za evropske integracije Miroslav Gačević podsjetio je da su zemlje Zapadnog Balkana na početku pandemije najbolje pokazale koliko je važna regionalna saradnja, a region je pokazao otpornost i solidarnost tokom tog perioda i dokazao da je pouzdan partner EU.\n„Napredak svake zemlje pojedinačno mora da bude baziran na rezultatima i zaslugama. Svi smo prihvatili novu metodologiju iako nije lako promijeniti pravila pregovaranja u sred pristupnog procesa i odlucili smo da vjerujemo evropskim partnerima“, kazao je Gačević i dodao da se proces nastavlja po novim uslovima, uz promjenu pregovaračke strukture i bolje političko upravljanje procesom.\nOn je poručio da je učešće u Dijalogu o budućnosti Evrope najveca dodata vrijednost Zapadnom Balkanu, ali i dodao da je potrebno da ljudi iz cijelog regiona budu dio ovog procesa i da imaju mogućnost da oblikuju svoju i budućnost EU, jer će budućnost EU biti i njihova budućnost.\nPotpredsjednik Vlade za evropske poslove Nikola Dimitrov, je kazao da je region okružen državama članicama Unije i da EU ne može biti karbon neutralna ako cijeli region ne realizuje sve mjere kako bi naše ekonomije bile zelene.\n„Vidjeli smo koliko je naš region bio važan tokom krize sa migrantima, kao i u aktivnostima kod terorističkih prijetnji, gdje smo bili dio odgovora EU. Ukoliko se ovaj region marginalizuje i proces proširenja napusti, biće teško da EU pojača svoju otpornost“, kazao je Dimitrov.\nOn je podsjetio na podršku EU zemljama regiona kroz paket ekonomskih investicija. „Naš najveći ekonomski partner je EU i velike zemlje. Tri četvrtine velikih investicija dolazi iz država članica EU“, kazao je on.\nDimitrov je takođe istakao važnost regionalne saradnje. „Loše vijesti iz jedne zemlje regiona utiču na lošu percepciju cijelog regiona i obrnuto. Ako smo mi sposobni da sarađujemo i učinimo region privlačnijim, onda dajemo argumente političkim snagama u EU da proširenje ima perspektivu“, poručio je Dimitrov.\n„Što više razgovaramo i šaljemo iste poruke, to će glasniji biti region i bolje ćemo se čuti u EU“, poručio je potpredsjednik Vlade Nikola Dimitrov.\nPotpredsjednica Vlade i ministarka vanjskih poslova i dijaspore Donika Gervala je kazala da je Kosovo posvećeno regionalnoj saradnji u svim inicijativama gdje učestvuje.\nOna je istakla značaj regionalnih inicijativa, poput Berlinskog procesa, koje pomažu integraciju svih regionalnih učesnika u EU.\n„Regionalna saradnja je važan korak ka EU, ali samo kroz istinsku demokratiju. Mi smo zainteresovani za saradnju i radimo na ispunjavanju ciljeva u oblasti vladavine prava.Trebamo prave demokratije u regionu“, poručila je Gervala.\nOna je ukazala na značaj ekonomsko – investicijskog plana EU, istakavši da je on osmišljen da primakne region EU, i da su na tom polju prilike za rad i unapređenje.\nU okviru panela posvećenog klimatskim promjenama i ciljevima životne sredine, panelisti su ocijenili da je riječ o pitanjima koja utiču na sve i da je važno obezbijediti regionalni pristup i pripremiti strateški odgovor na pitanja poput upravljanja otpadom.\nU tom kontekstu, ukazali su da je riječ o finansijski zahtjevnoj oblasti, te mogućnosti da države regiona iskoriste ekonomsko- investicijski plan EU za zajednički projekat u oblasti zelene agende.\n„Važno je da svi zajedno predložimo regionalni način rješavanja izazova u ovoj oblasti. Da vidimo šta možemo zajedno da uradimo i doprinesemo stanju životne sredine u regionu, a kasnije i ekološkim pitanjima u EU“, ocijenili su učesnici panela.\nTakođe, panelisti su ukazali na značaj podizanja svijesti javnosti o ovim pitanjima, kao i potrebi uključivanja organizacija civilnog društva koje se bave ovim pitanjima.\nU okviru trećeg panela „Investiranje u mlade danas, je investiranje u budućnost Evrope“, panelisti su ocijenili da je pristupanje država regiona Evropskoj uniji, investicija u budućnost. Kako su poručili, tu se radi o mladima jer će upravo oni koristiti benefite članstva, biti tretirani kao ravnopravni i činiti Evropu jakom i snažnom.\nSaglasili su se da je važno unaprijediti mehanizme za uključivanje mladih u proces evropske integracije, pojasniti im proces i njihovu ulogu u njemu, ali i čuti njihovu viziju i ideje, kao budućih građana Unije.\nPanelisti su, takođe, ukazali da je važno pripremiti mlade za koristi i obaveze iz budućeg članstva, na način što će im se omogućiti učešće u različitim programima za sticanje znanja i vještina. Sa druge strane, istakli su da je, s ciljem prevazilaženja izazova na polju „odliva mozgova“ s kojim se suočavaju sve države regiona, potrebno kroz reformske procese, stvoriti perspektivu na način što će se kreirati inovativna radna mjesta, obezbijediti podrška malim i srednjim preduzećima i start- up –ovima.\nRegionalni panel: Zapadni Balkan: Budućnost Evrope je naša zajednička agenda je rezultat inicijative Kancelarije za evropske integracije Crne Gore i struktura zaduženih za koordinaciju evropskih poslova u zemljama Zapadnog Balkana, a organizovao ga je Deutsche Gesellschaft für Internationale Zusammenarbeit (GIZ) GmbH u ime Vlade Njemačke, zajedno sa Centrom za evropsku perspektivu iz Ljubljane, a u saradnji i pod slovenačkim predsjedavanjem EU, te podršku projekta EU4ME koji finansira EU.\nRegionalni panel EU-ZB


Astrology Srbija - moda, lepota, lifestyle, horoskop... - Kompanija Pernod Ricard proslavila 20 godina poslovanja u Srbiji - donnasfreeastrology.info\nPROMO / Kompanija Pernod Ricard proslavila 20 godina poslovanja u Srbiji\nKompanija Pernod Ricard proslavila 20 godina poslovanja u Srbiji i 15 godina saradnje sa kompanijom D Trade, generalnim distributerom za Crnu Goru\nNa gala proslavi u Domu Garde, kompanija Pernod Ricard proslavila je 20 godina svog uspešnog poslovanja u Srbiji i 15 godina saradnje sa kompanijom D Trade, generalnim distributerom za Crnu Goru. Svečanosti su prisustvovale mnoge ličnosti iz kulturnog i javnog života Srbije, kao i poslovni partneri i saradnici firme iz zemlje, i iz inostanstva.\nDomaćin večeri, Predrag Amidžić, direktor Pernod Ricard Adriatics otvorio je proslavu.\n“Kao market lider u uvoznom segmentu žestokih alkoholnih pića i vina u Srbiji i Crnoj Gori, smatramo da imamo obavezu i odgovornost da ulažemo u zajednicu u kojoj poslujemo i da radimo na postulatima društvene odgovornosti. Pernod Ricard se izuzetno zalaže za politiku održivog razvoja i promoviše odgovornu konzumaciju alkohola. Globalna strategija i ambicija zasnivaju se na tri ključne vrednosti koje su vodile tržišnu ekspanziju: preduzetnički duh, uzajamno poverenje i snažan osećaj etike - koje smo i mi preuzeli kao osnovne vrednosti na lokalnom nivou”, rekao je gospodin Amidžić.\nSpecijalni gost večeri bio je gospodin Christian Porta, predsednik i izvršni direktor kompanije Pernod Ricard za Evropu, Srednji Istok, Afriku i Latinsku Ameriku.\n“Veoma sam ponosan što je kompanija Pernod Ricard u Srbiji izgradila ovakvu reputaciju i ugled i što svoje poslovanje zasniva na pravim vrednostima. Naš cilj i jeste da razvijemo ovakav način poslovanja na svim tržitima i svuda se pozicioniramo kao lideri, kako kvalitetom naših proizvoda i inovacijama, tako i generacijama zaposlenih obrazovanih u skladu sa najvišim standardima biznisa”, rekao je gospodin Porta.\nOsnovana 1975. godine, kompanija Pernod Ricard zapošljava preko 18.500 ljudi, a prema istraživanju nezavisne firme “Towers Watson”, 95% njih ponosno je na svoju kompaniju, a 93% zaposlenih izjavilo je da podržava vrednosti kompanije!\nPernod Ricard je lider na tržištu Srbije i Crne Gore i daje višegodisnji doprinos društvu kroz razne akcije i edukacije vezane za društveno odgovorno poslovanje, koje planira da nastavi da realizuje i u budućnosti. Kompanija poseduje jedan od najprestižnijih portfolija brendova u sektoru vina i žestokih alkoholnih pića: Absolut Vodka, Ricard pastis, Ballantine’s, Chivas Regal, Royal Salute i The Glenlivet brendovi škotskih viskija, Jameson irski viski, Martell konjak, Havana Club I Malibu rumovi, Beefeater džin, Kahlúa liker, Mumm i Perrier-Jouët brendovi šampanjca kao i Jacob’s Creek, Brancott Estate, Campo Viejo, Graffigna i Kenwood vina.\nTokom gala proslave goste je zabavljao hor Viva Vox i spektakularna jazz pevačica Ana Sofrenović, uz pratnju benda Jovana Maljokovića. Program je vodila Olivera Kovačević, a gosti su uživali u u ekskluzivnim brendovima kompanije Pernod Ricard kao što su Chivas Extra - najnoviji član Chivas porodice, Absolut Elyx - ručno izrađena luksuzna votka i Mumm Cordon Rouge - poznat kao „šampanjac kraljica i kraljeva”.


Fakulteti žele da zadrže najbolje studente | Banjaluka.net\n– Novac za plate pripravnika biće obezbijeđen iz vlastitih sredstva fakulteta, odnosno Akademije umjetnosti – navedeno je u odluci.\n– Samim tim najbolji diplomci će pisati radove i raditi na istraživanjima, sakupljajući reference i sve ostalo – naveli su na Univerzitetu.\n– Ovi studenti kroz nekoliko godina mogu postati dobri docenti i profesori i na taj način doprinijeti razvoju Univerziteta u Banjaluci. Ukoliko pripravnici ostave dobar utisak, sigurno će dobiti i priliku da ostanu da i dalje rade na fakultetu – rekao je Grahovac.\n– Najbolji diplomci na ovaj način mogu da steknu iskustva ili prepoznaju svoje afinitete prema nekom drugom naučnom polju. Zbog toga svim studentima koji dobiju tu priliku, savjetujem da je iskoriste da bi vidjeli kako stvari funkcionišu iz prve ruke, jer studentska “predstava” i ona s druge strane scene je sasvim drugačija – rekao je Vukojević.


Po brzini pristupa internetu Crna Gora na 63. mjestu - preduzetnica.me\nPočetna»Teme»Vijesti»Po brzini pristupa internetu Crna Gora na 63. mjestu\nPo brzini pristupa internetu Crna Gora na 63. mjestu\nCrna Gora je, prema rezultatima globalnog mjerenja brzine pristupa internetu za ovu godinu, koje je objavila britanska kompanija Cable.co.uk, zauzela 63. mjesto od ukupno 221 države, saopšteno je iz Agencije za elektronske komunikacije i poštansku djelatnost (EKIP).\nProsječna brzina pristupa internetu u Crnoj Gori, prema tim rezultatima, iznosi 25,07 megabita po sekundi (Mb/s) za 20,25 hiljada izvršenih mjerenja.\n“Prema tim rezultatima Crna Gora je na 63. mjestu, ispred Srbije na 65. mjestu sa prosječnom brzinom od 24,74 Mb/s, Kosova na 73. mjestu sa brzinom od 20,3 Mb/s, Bosne i Hercegovine (BiH) na 88. mjestu sa brzinom od 15,66 Mb/s, Albanije na 104. mjestu sa brzinom od 12,36 Mb/s i Sjeverne Makedonije na 109. mjestu sa prosječnom brzinom od 11,48 Mb/s”, precizirali su iz EKIP-a.\nBritanska kompanija Cable.co.uk je u saradnji sa otvorenom internet bazom podataka M-lab objavila rezultate istraživanja o brzinama pristupa internetu, upoređujući podatke preko 557 miliona testova iz 221 države.\n“Najbrži pristup internetu u svijetu koriste građani Lihtenštajna sa prosječnom brzinom prenosa podataka od 229,88 Mb/s”, navodi se u saopštenju EKIP-a.\nProsječna globalna brzina pristupa internetu iznosi 11,03 Mb/s.\nPrethodni PostCBCG: Finansijski sistem u dosadašnjem periodu bio stabilan\nSljedeći Post Nije potrebna fakultetska diploma: Google pokreće profesionalne kurseve za rad na IT poslovima\nNaša avio kompanija planira da smanji broj radnika\nAlitalija neće obnavljati letove za Beograd i Podgoricu do marta 2021.


Znate li šta je bonitet i zašto je on važan za vaše poslovanje? - Biznis.rs\nUskoro stiže godišnji presek CompanyWall bonitetnih ocena\nZnate li šta je bonitet i zašto je on važan za vaše poslovanje?\nBankeFirme u fokusuNovacPoslovanjePreduzetnikU fokusu\n14.6.2021 13:01 Autor: Julijana Vincan 1\nUsluge boniteta sa podacima iz redovnih godišnjih finansijskih izveštaja za 2020. godinu uskoro će biti dostupne svim zainteresovanim korisnicima platforme CompanyWall Business. Procena uspešnosti...\nUsluge boniteta sa podacima iz redovnih godišnjih finansijskih izveštaja za 2020. godinu uskoro će biti dostupne svim zainteresovanim korisnicima platforme CompanyWall Business.\nProcena uspešnosti firme u prošloj godini moguća je za one kompanije koje su dostavile finansijske izveštaje, dok će one koje to nisu učinile biti procenjene na osnovu podataka iz 2019. godine. Tako će biti do 30. juna, kada ističe rok za dostavljanje izveštaja po Zakonu o računovodstvu. Zato CompanyWall savetuje sve zainteresovane da najpre provere da li su za poslovne subjekte koje žele da provere objavljeni finansijski izveštaji za 2020. godinu.\n„Besplatnim uvidom u najveću bazu poslovnih podataka u regionu, svi zaniteresovani mogu da na jednostavan i pregledan način dođu do tačnih i proverenih informacija o kreditnom rejtingu, poslovnom okruženju i stabilnosti različitih kompanija. Bez dodatne doplate svima je dostupan spisak svih aktuelnih prodaja putem javnog nadmetanja, aktivnih postupaka stečajeva i likvidacije, otvorenih sudskih postupaka i drugih obaveštenja koja su neophodna za sigurno i bezbedno poslovanje. Na osnovu ovih informacija poslovni subjekti imaju priliku da lakše naprave kategorizaciju i procene potencijalne partnere“, izjavila je direktorka bonitetne kuće CompanyWall, Maja Kljun.\nPodaci na portalu CompanyWall ažuriraju se svakodnevno i stoga pružaju realan pregled i kompletnu finansijsku sliku svih preduzeća, pa se mnogi privredni subjekti, firme, ali i državne institucije oslanjaju na njihove podatke, bonitetne ocene i sertifikaciju.\n„Sertfikat bonitetne izvrsnosti naše kompanije, validno je uverenje koje se dodeljuje firmama koje zadovoljavaju stroge ekonomske i finansijske kriterijume. Bonitetna ocena, koju izračunavamo na osnovu jasne metodologije i analize finansijskog izveštaja, zapravo je pisano svedočanstvo o poziciji na tržištu. Evaluaciju boniteta radi tim ekonomskih stručnjaka na osnovu zvaničnih podataka koji su dostupni zahvaljujući saradnji koju CompanyWall business godinama ima sa Agencijom za privredne registre (APR)“, naglasila je naša sagovornica.\nBonitetne ocene predstavljaju skup standardizovanih podataka koji obuhvataju celokupno poslovanje privrednog subjekta. U širem smislu bonitetna ocena je mišljenje stručnjaka o ekonomskoj pouzdanosti privrednika. Bonitetne ocene privrednih subjekata razvrstane su u bonitetne razrede, od najvišeg AAA – do najnižeg CCC. Kako saznajemo, bonitetna kuća CompanyWall, jedini je vlasnik licence pouzdane klasifikacije najviših bonitetnih ocena: AAA, AA+ i A+.\nŠta je zapravo bonitet?\nBonitet je pojam latinskog porekla, nastao od latinske reči bonitas/bonus, što u prevodu znači – dobar, vredan, kvalitetan, valjan, a ujedno predstavlja i skup osobina jednog subjekta. Bonitet podrazumeva formalno i materijalno svojstvo subjekata koje ga čine sigurnim dužnikom, i kada se radi o banci (u koju se ulažu sredstva) i kada se radi o preduzeću (kome se daje kredit i slično).\nBonitet se tumači i kao – unutrašnja vrednost, trgovinska platna sposobnost, sigurnost određenog potraživanja, sposobnost plaćanja i davanja kredita i slično, a njemu suprotan pojam je veritet.\nPosmatrajući bonitet sa užeg aspekta, on predstavlja kreditnu sposobnost i likvidnost preduzeća, a sa šireg aspekta predstavlja sveukupnu poziciju koja se sastoji od organizacione, finansijske i kadrovske strukture, pozicije na tržištu, poslovne reputacije i perespektive, razvojnih programa i slično. Pokazatelji boniteta se dele u dve osnovne grupe: kvalitativne pokazatelje (osnovna delatnost, položaj na tržištu, menadžment, IT opremljenost, itd.) i kvantitativne pokazatelje (finansijski i imovinski položaj preduzeća).\nŠta je bonitet preduzeća?\nPrema definiciji, bonitet preduzeća podrazumeva ocenu likvidnosti i kreditne sposobnosti određene kompanije, odnosno obuhvata celokupnu ocenu koja je zasnovana na analizi završnog računa i situacije firme. Takođe, bonitet preduzeća obuhvata i ocenu vrednosti nastupanja insolventnosti određene kompanije u budućnosti. To se odnosi i na ocenu ekonomskih pojava u preduzeću, unutrašnje vrednosti i slično.\nOcena boniteta često se poistovećuje sa ocenom likvidnosti i kreditne sposobnosti preduzeća. Osnovni elementi pri utvrđivanju kreditne sposobnosti preduzeća su analiza stanja i kretanja prihoda i vertikalna i horizontalna struktura imovine i kapitala preduzeća.\nOcena boniteta se zasniva na oceni solventnosti i sastoji se od kvantitativnih informacija, a u proširenu ocenu boniteta spadaju: brzi test (quick test), Altmanov model i kredit – scoring. Takođe, ocena boniteta se zasniva i na oceni potencijala, u kojoj se polazi od analize završnih računa i korišćenjem prognoza se otkrivaju slabe i jake strane određene kompanije, koje su vidljive u njegovim završnim računima.\nAnaliza bilansa dovodi do analize boniteta preduzeća. Ona se zasniva na osnovnim finansijskim izveštajima, na bilansu stanja i bilansu uspeha, koji su istovremeno i predmet analize boniteta određenog preduzeća.\nBONITET COMPANYWALL FINANSIJSKI IZVEŠTAJ KOMPANIJE PODACI\nZašto je poslovni imenik važan za firme i građane?\nNBS KUPUJE KORPORATIVNE OBVEZNICE Bonitet B najniža ocena za preduzeća da…


Izvor: Radio Televizija Vojvodine, 12.Sep.2019, 00:39\nDanska kompanija Grundfos svečano je danas otvorila novo unapređeno postrojenje za preradu otpadnih voda "BioBooster", u prisustvu ministra privrede Gorana Kneževića. Grundfos je istovremeno obeležio i 10 godina poslovanja u Srbiji.\n"Sam dolazak Grundfosa u Srbiju, danske kompanije koja deset godina uspešno posluje u Inđiji, govori koliko je Srbija dobro mesto za ulaganje, koja beleži više od preko četiri milijarde evra direktnih stranih investicija", rekao je ministar Knežević.\nGrundfos će, kako je rekao, uvek imati podršku Vlade Srbije, te da je novo postrojenje za preradu otpadnih voda od izuzetne važnosti za očuvanje životne sredine, ali i za druge kompanije u Inđiji koje će, takođe, moći...\nMinistar privrede Goran Knežević otvorio je danas u Inđiji novo postrojenje za preradu otpadnih voda "BioBuster" (BioBooster) kompanije Grundfos, koje je prvo ovakvo postrojenje van skandinavskih zemalja. Danska kompanije ujedno je proslavila i 10 godina poslovanja u Srbiji, gde je sedmi najveći...


Dačić o "crnim listama": Tužilaštvo mora da reaguje na govor mržnje! – Nadlanu.com\nDačić o "crnim listama": Tužilaštvo mora da reaguje na govor mržnje!\nObjavljeno 15. jan 2013. / 15:06:21\n- Niko u Srbiji ne sme na taj način da pravi mete od medija, pripadnika civilnog sektora ili bilo kog pojedinca - kaže premijer Srbije Ivica Dačić.\nAktivisti SNP “Naši” i juče su sprovodili akciju lepljenja plakata sa spiskovima “antisrpskih medija i nevladinih organizacija”, za koje tvrde da su finansirani od zapadnih obaveštajnih službi, a Beograd je osvanuo sa plakatima na kojima se vlast poziva da posle vlasnika “Delte” Miroslava Miškovića uhapsi gradonačelnika Beograda Dragana Đilasa i lidera LDP Čedomira Jovanovića.\nOsim u prestonici, isto je učinjeno u Aranđelovcu, Novom Sadu, gradovima u centralnoj Srbiji, kao i na severu Kosova.\nU Republičkom javnom tužilaštvu za “Blic” kažu da prate sva dešavanja u javnosti i da se ceo slučaj već proverava.\n- I ovog puta ćemo postupati u skladu sa Ustavom i zakonima ove države. Za sve za koje se nakon prethodnih provera dokaže da su učinili krivično delo odgovaraće u skladu sa zakonima - tvrde u tužilaštvu.\nZaštitnik građana Saša Janković kaže da ceo slučaj ne može da se završi na plakatima.\nPripadnici ultradesničarskog pokreta SNP „Naši” zapalili su u nedelju uveče zastavu Vojvodine ispred prostorija Lige socijaldemokrata Vojvodine i okačili je na ulazna vrata. Ovim gestom SNP „Naši” su se transparentno pohvalili dopisima medijima, uz prigodan dopis. - Ovom akcijom želeli smo da pokažemo da ćemo nastaviti kampanju protiv autonomaša. Ostatke zastave poznatije kao „Čankova krpa” okačili smo kao novogodišnju čestitku - saopšteno je iz ovog pokreta.\n- Tužilaštvo mora konačno da odreaguje i da proveri da li je neko špijun, kako to tvrde u organizaciji “Naši”, ili nije. Ako ustanovi da je reč o lažnim optužbama, onda “Naši” treba da snose konsekvence, jer time uznemiravaju i grubo vređaju javnost. Sa druge strane, autori plakata i spiskova nepodobnih, ako imaju već dokaze da je neko strani agent i plaćenik, treba da ih predaju tužilaštvu - navodi Janković.\nLiberalno demokratska partija zatražila je da dražava hitno reaguje na pretnje koje je SNP “Naši” uputio medijima, civilnom sektoru i svima koji se bore protiv nasilja u društvu, objavljivanjem plakata sa spiskom “antisrpskih medija i nevladinih organizacija finansiranih od zapanih obaveštajnih službi”.\n- Srbija je ponovo postala zemlja u kojoj se žigoše svako ko drugačije razmišlja, politički protivnici proglašavaju za izdajnike i kriminalce, poziva na obračun sa njima tako što se njihove slike lepe kao poternice na svakom ćošku naših gradova”, navodi se u saopštenju ove stranke.\ncrne listeivica dačićsnp našivojvodina


Saradnja Vojvodine i Guangdonga\nVojvodina i kineska provincija Guangdong potpisaće krajem novembra Sporazum o saradnji, čime će biti produbljena saradnja dve pokrajine, nakon što je u oktobru prošle godine potpisan Memorandum o saradnji Vojvodine i Guangdonga, najavio je danas predsednik pokrajinskog parlamenta Ištvan Pastor. Pastor i predsta\nVojvodina i kineska provincija Guangdong potpisaće krajem novembra Sporazum o saradnji, čime će biti produbljena saradnja dve pokrajine, nakon što je u oktobru prošle godine potpisan Memorandum o saradnji Vojvodine i Guangdonga, najavio je danas predsednik pokrajinskog parlamenta Ištvan Pastor. Pastor i predstavnici kineske provincije ocenili su danas da treba produbiti saradnju u oblastima privrede, investicija, poljoprivrede, energetike, turizma i kulture i sporta. Gosti iz Kine su kazali da su posebno zainteresovani za ekonomsku saradnju u oblastima tekstilne industrije, informacionih tehnologija, proizvodnje bele tehnike, što su dominatne privredne grane ove provincije od 110 milona stanovnika. Pastor je naglasio da su privredna snaga, veličina i broj stanovnika Guandonga impresivne u odnosu na Vojvodinu, ali da su bez obzira na to, kao i na geografsku udaljenost, potencijali ove saradnje veoma veliki, na obostranu korist. "Geografska pozicija Vojvodine daje nam mogućnost da budemo logistički centar privrede Guandonga za ovaj deo Evrope", ocenio je Pastor.\nOn je predstavio i prednosti Vojvodine u gotovo neiskorišćenim oblastima energetike, pre svega eksploataciji biomase kao izvora energije. Kinesku delegaciju predvodio je potpredsednik Komiteta Narodne političke konsultativne konferencije kineskog naroda provincije Guandong Ksu Šangvu, a na sastanku su učestvovali potpredsednici Skupštine AP Vojvodine Branislava Belić, Ana Tomanova Makanova, Đorđe Milićević, Dušan Jakovljev, Milivoj Vrebalov i Milan Ćuk.\nDatum kreiranja: 25 oktobar 2012\nSledeća ⇨ Ilić: Kinezi mnogo povoljniji od Azerbejdžanaca\nPrethodna ⇦ Otvoren trgovinski sajam u Guangdžou


Ekipa Zorana Milinkovića propustila priliku da priđe na bod vodećem dvojcu. Fudbaleri IMT-a slavili su u 28. kolu Prve lige Srbije na svom stadionu protiv ekipe Kolubare (1:0). Tako su potvrdili da se nalaze u sjajnoj formi, pa posle trećeg vezanog… »\nDinamo - Žarkovo u nedelju: Gosti u formi, Vranjancima tri boda imperativ\nFK Dinamo Vranje dočekaće u nedelju ekipu OFK Žarkova, šestoplasiranog na tabeli Prve lige Srbije u fudbalu, u utakmici 28. prvenstvenog kola. Na konferenciji za medije pred ovaj veoma važan meč za Dinamo govorio je trener Dragan Antić poručivši… »\nZvezdin gol meseca - Aleksandar Katai!\nCrvena zvezda je danas na klupskom sajtu objavila rezultate izbora za najlepši gol koji su crveno-beli postigli tokom prethodnog meseca. Naravno, birali su ga navijači, članovi kluba, a u konkurenciji su bili: Aleksandar Katai na utakmici Crvena zvezda… »\nPre par nedelja izgledalo je da je jedan putnik u superligaško društvo već izvestan, s obzirom da je kragujevački Radnički 1923 imao ubedljivu prednost na vrhu tabele, ali u poslednja četiri kola tim Aleksandra Linte je osvojio samo jedan bod i ta… »\nZanimljivo. Centarfor Crvene zvezde Dijego Falćineli igra odlično ove sezone pod komandom Dejana Stankovića. Ofanzivac crveno-belih je drugi najefikasniji Italijan koji igra van domovine, a ispred njega je samo napadač Pari Sen Žermena Mojz Ken… »\nAkcija banjalučke policije: Oduzeta tri automobila i radna mašina, vozači duguju 15.500 evra\nU toku proteklog vikenda na području Banjaluke oduzeta su tri vozila i radna mašina od višestrukih povrednika u činjenju saobraćajnih prekršaja, a koji duguju oko 15.500 evra (31.403 marke). Prilikom redovnih kontrola policija je u Banjaluci… »\nTOPLO – HLADNO: Poraz fudbalera Dubočice u 26. kolu Prve lige Srbije – rezultati i tabela\nSportska strana juga pre 11 dana\nNastavljajući igre po sistemu toplo – hladno fuddbaleri Dubočice su psole sjajne pobede u Kruševcu poraženi kao domaćini u duelu sa ekipom Budućnosti iz Dobanovaca. Meč je odigran na stadionu Rosulja u Vlasotincu. Rezultati 26. kola Prve lige… »\nRTV pre 14 minutajoš 17 povezanih\nKarijevih 49, Vučević srušio Boston, Bjelica bez minuta\nB92 pre 14 minutajoš 16 povezanih\nHot sport pre 38 minutajoš 11 povezanih\nPreminuo "najbolji potpredsednik u istoriji"


DRAGOMIR PETRONIJEVIĆ: Grad podržava mlade da započnu sopstveni biznis | Ekspres.net\nDRAGOMIR PETRONIJEVIĆ: Grad podržava mlade da započnu sopstveni biznis\nDragomir Petronijević na štandu Ekspresa\nCilj je da kao predstavnici institucija koje služe interesima građana, svim potencijalnim preduzetnicima, naročito mladima, budemo most i skraćenje puta od zamisli do realizacije određenog privatnog biznisa\nTokom petodnevne radionice “Znanjem do cilja”, koju je u okviru Sajma obrazovanja na nedavno završenom Beogradskom sajmu knjiga organizovao Savet za zapošljavanje Beograda, preko 150 mladih ljudi, srednjoškolaca i najboljih studenata, kao i brojni zainteresovani građani, imali su priliku da saznaju kako država može da im pomogne u pokretanju sopstvenog biznisa. Naime, predstavnici Fonda za razvoj Grada Beograda, Regionalne razvojne agencije i Nacionalne službe za zapošljavanje održali su niz predavanja o konkursima i programima za dobijanje finasijskih sredstava namenjenih razvoju privatnog preduzetništva, kako postati uspešan u tome, kao i o načinima zaštite sopstvenog patenta od krađe.\nZNANJEM DO CILJA: Grad na Sajmu obrazovanja organizuje upoznavanje mladih sa svetom preduzetništva\nČlan Gradskog veća Beograda i presednik Saveta za zapošljavanje Dragomir Petronijević istakao je važnost ovih radionica kao jednog od načina na koji grad i država pomažu mladima da lakše uđu u svet privatnog biznisa.\n– Cilj ovih radionica bio je da, kao predstavnici institucija koje služe interesima građana, svim potencijalnim preduzetnicima, naročito mladima, budemo most i skraćenje puta od zamisli do realizacije određenog privatnog biznisa. Iako je taj put najčešće dug i težak, naša uloga je da podržimo i pomognemo ostvarivanje ovakvih poslovnih ideja. Potencijalni preduzetnici imali su priliku da se upoznaju sa preduslovima za apliciranje za bespovratna sredstva koje omogućava Razvojna agencija, kao i sa obukama za početnike, opremom za poslovanje ili mentoring podršku koju pruža. Između ostalog, mogli su da nauče kako dobiti kredit od Fonda za razvoj, ili dodatna sredstva od Sekretarijata za privredu, kako sa dobrim projektom dobiti lokal u Beogradu na 24 meseca bez kirije. Pomenuo bih i učešće predstavnika Ministarstva obrazovanja koji su govorili o novom Zakonu o dualnom obrazovanju koji bi mladima trebalo da pomogne da se lakše zaposle nakon završetka formalnog obrazovanju, kaže Petronijević.\nOn je posebno istakao predstavljanje 50 uspešnih startap priča na štandovima posvećenim preduzetništvu, dodajući da su upravo iskustva ovih ljudi najbolji podsticaj za razvoj sopstvenog biznisa.\n– Svi koji su prisustvovali radionicama mogli su da čuju kako su ovi ljudi postigli uspeh u privatnim kompanijama uz pomoć i podršku države i grada. Od prvobitne startap ideje postali su uspešni preduzetnici koji sada zapošljavaju ljude. Našu inicijativu da pomognemo mladima podržao je i glumac Miloš Biković koji, osim što je izgradio svetsku karijeru, sada u Beograd dovodi producente koji će ovde snimati filmove. Takođe, ministar unutrašnjih poslova Nebojša Stefanović posetio je naš štand i tom prilikom poručio mladima da ne odustaju od svojih ideja jer im grad pruža podršku, kaže Petronijević.\nPredsednik Saveta za zapošljavanje Beograda, koji je na ovogodišnjem Sajmu medija ostvario dobru saradnju i sa nedeljnikom Ekspres, najavio je da će u narednom periodu grad pomoći startap preduzetnicima da lakše učestvuju na međunarodnim sajmovima i takmičenjima u ovoj oblasti.\nTags beogradDragomir PetronijevićgradmladipomoćSajam obrazovanjazaposlenjeZnanjem do cilja\nZNANJEM DO CILJA: Grad na Sajmu obrazovanja organizuje upoznavanje mladih sa svetom preduzetništva HITNO UPOZORENJE RHMZ: Beogradu se približava jak pljusak, grad i vremenske nepogode VELIKA AKCIJA UČENIKA IZ DOMA PTT ŠKOLE: Humanitarni koncert za braću Aleksu i Veljka NEVREME OŠTETILO PUTEVE I ZASADE: Najkritičnije u Beogradu, Banatu, Čačku…


DNO DNA PRAVOSUĐA: Tumačenje skandalozne optužnice protiv ministra Lukača\nAutor Borislav Radovanovic - travnja 02, 2021\nPo optužnici protiv ministra Lukača oštećeni Stanivuković postade "neko lice" sa ulice ili iz kafane, umjesto narodnog poslanika napadnutog na sjednici parlamenta i tokom vršenja mandata. I ministar nije zloupotrebio funkciju za nasilno nametanje samovolje u "najvišem tijelu vlasti" Republike Srpske. Žali bože naroda sa ovakvim tužilaštvom! Sramna i skandalozna optužnica Okružnog javnog tužilaštva Banja Luka protiv ministra Dragana Lukača pokazuje krajnje granice podaništva pravosuđa spram režimskih moćnika. Sa druge strane vidimo skandalozan odnos prema ošetećenom Drašku Stanivukoviću - kakav će neminovno rezultirati novim prijedlozima zakonskih izmjena u domenu prava supsidijarnog tužioca. O još jednom činu podrivanja ustavnog poretka Republike Srpske od strane onih koji su u zakonskoj obavezi štititi poredak iluzorno je govoriti. Radi objektivnog i pravilnog informisanja javnosti ukazujem da optužnica tereti ministra za krivično djelo "ugrožavanja sigur


Vreme 1550 - Mini intervju – Zdravko Ponos, potpredsednik Narodne stranke: Rikoset politika\n"Srbija pod Vučićem će nastaviti da leluja od nemila do nedraga, a primicaće se bliže onome ko Vučiću, u tom trenutku, za opstanak na vlasti ponudi bolju cenu koju može da plati nacionalnim interesima. Trenutno su ga opčinili obećanja i đinđuve iz Bele kuće. Dokle će i da li će i posle 3. novembra, videćemo"\n"VREME": Kako ocenjujete postupak Vlade Srbije i Ministarstva odbrane u vezi sa otkazivanjem učešća na vojnoj vežbi "Slovensko bratstvo 2020" neposredno uoči početka?\nZDRAVKO PONOŠ: Stanje u Belorusiji, gde Lukašenko ubrzano evoluira iz autokrate u diktatora, takvo je da je sasvim neprimereno da se tamo upućuje vojska Srbije na nekakvu zajedničku vežbu. Tu vežbu je trebalo otkazati mnogo ranije, a najkasnije 11. avgusta, kada je Srbija podržala deklaraciju EU o izborima o Belorusiji. Umesto pravovremenog otkazivanja te vežbe, imali smo izjavu iz vrha države da se nadamo da nam Lukašenko neće zameriti zbog priključivanja deklaraciji EU. Ne bi me čudilo da je ponovo neko morao da zove i Minsk i Moskvu i moli za nezameranje zbog otkazivanja učešća u vežbi dan pred njen početak.\nMože li se pretpostaviti kakva će biti reakcija Belorusije i Rusije na naše otkazivanje učešća na vežbi "Slovensko bratstvo 2020"?\nLukašenko nije u prilici da se podrobnije pozabavi čvrstinom svog prijateljstva sa Vučićem. Izvesna je komplikacija oko isporuke četiri polovna aviona MIG 29 iz Belorusije koja bi trebalo da se realizuje početkom 2021. u vidu donacije. Kao i u ostalim sličnim aranžmanima, svakolika cena ove donacije poznata je samo Vučiću. Ako se ikad realizuje, biće skupo, čak i za njegov ležeran način baratanja državnim parama i interesima.\nRusija neće vući nagle poteze, ali poznato je da Moskva ima vrlo ažurno spoljnopolitičko knjigovodstvo. Kao i svaka druga sila, Rusija nije spremna da knjiži negativan bilans u odnosima sa manjim partnerom. U taj bilans ulazi i tačka o energetskoj diverzifikaciji na papiru iz Vašingtona, a ući će i podela resora u novoj vladi Srbije.\nVulin je rekao da je otkazano učešće zbog toga što se Srbija nalazi pod "strašnim i nezasluženim pritiskom Evropske unije". Šta to praktično znači?\nTo znači pre svega da Vulina ne treba puštati u medije da obrazlaže bilo šta što ima veze sa spoljnom politikom. Po njemu, postoje i zasluženi pritisci na koje bi Srbija još hitrije reagovala, i tada ne bi morao da se pravda domaćoj javnosti. Ipak, najvažnije je priznanje da je ova vlast podložna međunarodnim pritiscima, da ima rikošet spoljnu politiku koja Srbiju pretvara u brod sa pijanim kormilarom koji svaki nalet vetra razbija o hridi. U konkretnom slučaju, režim se zamerio Evropi srljajući na prelo u Beloj kući i potpisujući neke stvari koje nisu ni blizu usaglašene spoljne politike EU. U pokušaju da amortizuje packe zbog toga, otkazao je vežbu u Belorusiji dan pred održavanje.\nVulin je rekao da će naše učešće u mirovnim operacijama biti posebno razmotreno i prema potrebi suspendovano. Zašto su u ovaj paket ušle i mirovne operacije i kakve mogu biti posledice?\nTa najava i eventualna suspenzija angažovanja u UN mirovnim operacijama nema nikakve veze sa Belorusijom. To je samo traljav i ponovo štetan pokušaj kontrole štete koja je učinjena nerazumnim i rizičnim pristajanjem u vašingtonskom papiru da Srbija, ničim prozvana, tretira Hezbolah generalno kao terorističku organizaciju. A Hezbolah je snažan faktor, ne samo politički, u Libanu gde Srbija ima vojsku u UN kontingentu. Režim, da bi smanjio rizik po bezbednost naših vojnika, a koji je sam izazvao, sprema se da napravi novu štetu. Ovaj put štetu za ugled Srbije u UN, naprasno suspendujući naše planirano učešće u mirovnim operacijama.\nDa li će sporazum iz Vašingtona imati i strateške posledice na vojnom planu kad je u pitanju Srbija?\nVašingtonski papir je namenjen da pruži scenski doprinos Trampovoj izbornoj kampanji. Svakako ne da reši odnose između Beograda i Prištine.\nAko pitate da li Vašingtonski sporazum trasira put Srbije iz vojne neutralnosti u NATO, odgovor je – ne. Ne kažem da Vučić u aktuelnom trenutku ne merka i tu opciju. Ali za nešto takvo potrebne su odgovarajuća politika, istrajnost, ogromna promena raspoloženja javnosti u Srbiji. Srbija pod Vučićem će nastaviti da leluja od nemila do nedraga, a primicaće se bliže onome ko Vučiću, u tom trenutku, za opstanak na vlasti ponudi bolju cenu koju može da plati nacionalnim interesima. Trenutno su ga opčinili obećanja i đinđuve iz Bele kuće. Dokle će i da li će i posle 3. novembra, videćemo.\nNeretko se u analizama vašingtonskog sastanka mogu čuti i ocene da je Srbija učinila strateški zaokret ka Americi. Da li je takav zaokret moguć i na vojnom planu?\nNe može da se zaokrene nešto što nema nikakav kurs. Jasno je da Srbija ne ide ni ka EU, a Tramp niti zna niti ga interesuje gde je Srbija. Srbija pod Vučićem ne ide nikud. Pluta.


Manje novozaraženih virusom korona u Njujorku, od petka blaže mere\nIzvor: Radio 021, 11.Maj.2020, 22:50\nBroj novih slučajeva zaraze u Njujorku opada za razliku od drugih delova SAD gde iz dana u dan raste.\nGuverner Njujorka Endru Kuomo ističe da je ta savezna država od "najgore situacije u SAD promenila krivu".\nSa novih 207 smrtnih slučajeva od koronavirusa, bilans u Njujorku vratio se na nivo od 20. marta kada je beleženo oko 520 novozaraženih. >> Pročitaj celu vest na sajtu Radio 021 << Istakao je da jedan od najvažnijih prioriteta da se sačuvaju životi štićenika staračkih domova.\nKuomo je najavio ublažavanje mera počev od petka.\nNazvavši to sledećim velikim korakom na ovom istorijskom putu, Kuomo je naveo da se ponovo otvaraju "poslovi sa niskom rizikom zaraze" poput bioskopa na otvorenom.


Marinković sa delegacijom Stejt departmenta: SAD žele da pomognu Srbiji i regionu\nDelegacija američkog Stejt departmenta predvođena ambasadorom za međunarodne religijske slobode Semjuelom Braunbekom posetila je Skupštinu Srbije, Foto: video grab, agencija Fonet\nDelegacija američkog Stejt departmenta, predvođena ambasadorom za međunarodne religijske slobode Semjuelom Braunbekom posetila je Skupštinu Srbije, a potpredsednik parlamenta Vladimir Marinković rekao je posle sastanka da su SAD zaintereosvane da pomognu Srbiji u rešavanju političkih problema.\n"Ono što je jako bitno to je da Amerika želi više uticaja ovde, da su SAD itekako zainteresovane da pomognu Srbiji u rešavanju političkih problema i pitanja, da dovedu što više investicija i da im je Srbija kao ekonomski lider i najveća zemlja u regionu, veoma važna, kako bi njihov uticaj bio što veći", rekao je Marinković novinarima posle sastanka sa delegacijom koja boravi u višednevnoj poseti Beogradu.\nPrema njegovim rečima, Americi je stalo da prosperitet bude veći i da Srbija što pre uđe u EU, kao i da ojača što više ekonomski i na svaki drugi način.\n"Tako da smo tu podršku dobili i dobijaćemo je u narednom periodu", naveo je Marinković.\nZvaničnik Stejt dipartmenta Braunbek, prema rečima Marinkovića, tokom svoje posete treba da se sastane sa verskim liderima i sa patrijarhom Irinejem.\nMarinković je novinarima posle sastanka rekao da će delegacija tokom posete Srbiji razmotriti kako da sve zemlje sarađuju po pitanju religijskih prava, a da je Srbija na visokom nivou kada je reč o poštovanju religijakih prava, te da je na sastanku za to dobila pohvale. On je dodao da će američka delegacija verovatno pokušati da uključi verske lidere iz regiona u rešavanje problema i u procese pomirenja i saradnje.\n"To će biti možda još jedan od njihovih mogućih pokušaja da budu još više uključeni u region, da okupe sve verske lidere kako bi se mnogi nagomilani politički problemi u regionu što pre rešavali, kako bi region mogao da nastavi što brže evropske integracije", rekao je on.\nOn je rekao da je američkoj delegaciji izneo problem zaštite naše kulturne i verske baštine na Kosovu, a posebno primer manastira Visoki Dečani kojem prištinske institucije još uvek nisu vratile zemlju koja mu pripada, a bilo je i nekoliko pokušaja da se izgradi put u zaštićenoj zoni manastira Visoki Dečani.\nMarinković je apelovao na američke zvaničnike da iskoriste svoj uticaj da pomognu u zaštiti prava Srba na Kosovu ne samo religijskih veći i svih ljudskih, dakle prava na rad i život.


Savetnik premijera za poljoprivredu, Dragan Glamočić, rekao je da Srbija mora da bude razvojno orijentisana i da je stavljen akcenat na investicije u toj oblasti.\nGlamočić je rekao da budžet Ministarstva poljoprivrede jeste smanjen, ali budžet Uprave za agrarna plaćanja, gde su subvencije, nije smanjen, već je i povećan za pola milijarde dinara.\n"To nije loša vest za sve poljoprivredne proizvodače, ovo je loša vest u prvi mah za one koji se bave biljnom proizvodnjom, dok su u stočarskoj proizvodnji subvencije ostale iste, povećana su sredstva za investicije", rekao je Glamočić.\nUredbom o raspodeli podsticaja u poljoprivredi i ruralnom razvoju u 2016. godini ("Sl. glasnik RS", br. 8/2016), umesto dosadašnjih 12.000 dinara po hektaru predviđeno je da će poljoprivrednici moći da računaju na 4.000 dinara po hektaru, odnosno 2.000 dinara po hektaru biće osnovni podsticaj za biljnu proizvodnju i 2.000 dinara po hektaru regres za đubrivo.\n"Vlada mora odgovorno da se ponaša u okvirima budžeta. Za ovu godinu je realno planirati 2.000 plus 2.000, a da li će doći povećanje videćemo tokom polovine godine, nakon razgovora sa MMF-om", istakao je Glamočić.\n"Srbija je povećala sredstva za investicije i svako ko bude hteo da investira 10.000 evra u neke mašine, Srbija će mu dati pet do šest hiljada evra - više od pola sredstava će dobiti iz budžeta", rekao je Glamočić.\nPokrajinska Vlada uputila je oštar protest Vladi Republike Srbije zbog drastičnog smanjenja subvencija za ratarsku proizvodnju ocenjujući da će ta odluka izazvati pad poljoprivredne proizvodnje, porast cena i smanjenje životnog standarda građana.


INFO ::: Tranziciona pravda > Srebrenica > Korać: Preispitati potjernice protiv Orića i Haradinaja\nKorać: Preispitati potjernice protiv Orića i Haradinaja\nBivši potpredsjednik Vlade Srbije kazao za Al Jazeeru da Milorad Dodik govori o Srebrenici ono što Srbija želi da kaže, a ne smije.\nAnalitičari bliski režimu Republike Srbije oglasili su se ''omiljenom teorijom zavjere'' da je hapšenje kosovskog političara Ramusha Haradinaja usmjereno protiv Srbije, odnosno protiv premijera Aleksandra Vučića, rekao je za Al Jazeeru Žarko Korać, bivši potpredsjednik Vlade Srbije. To se dešava, dodao je Korać, u vrijeme kada Vučić želi da popravi odnose upravo sa Bosnom i Hercegovinom i sa Kosovom.\n"Naravno, kada bih bio cinik, mogao bih reći – ako Srbija želi da izbegne ovakve situacije onda neka povuče ove poternice i neka pogleda na osnovu kakvih optužnica su one sastavljane.\nOvo je vrlo veliki politički problem za Srbiju, jer se šalje poruka da sabotira normalizaciju odnosa sa Kosovom i sa BiH", kazao je Korać.\nNapomenuo je da je kao direktna posljedica hapšenja Nasera Orića u Švicarskoj otkazana posjeta predsjednika Srbije Tomislava Nikolića Sarajevu.\nOrić, ratni komandant Armije BiH u Srebrenici, uhapšen je prošle sedmice u Švicarskoj po zahtjevu Srbije i određen mu je ekstradicijski pritvor.\nOrić je oslobođen optužbi za ratne zločine pred Haškim tribunalom. Švicarske vlasti tvrde da Tužilaštvo Srbije Nasera Orića tereti za djela koja nije procesuirao Haški sud.\nOrićevi advokati tvrde da haški tužioci nisu našli osnova da podignu optužnicu protiv Orića za krivična djela za koje ga tereti Srbija.\nGovoreći o slučaju Haradinaj, Korać je kazao da je kosovski političar već dva puta oslobođen pred Sudom u Hagu.\n"Teoretski je moguće da Srbija ima neku novu optužnicu i neke nove činjenice o nekim inkriminišućim delima za koja se tereti, ali bar ovde u javnosti do sada se to nije pokazalo", kazao je Korać.\nDodao je da su Orić i Haradinaj vjerovatno u ovom trenutku najmanje popularne istaknute ličnosti iz regije.\n"Ako nije imala valjane optužnice, Srbija je sigurno bila dužna da pažljivo pogleda za kim je sve raspisala poternice i u kakvu situaciju dovodi ne samo sebe, nego i zemlje koje te poternice poštuju – u ovom slučaju Sloveniju – jer očigledno se kvare odnosi između Slovenije i Kosova'', rekao je Korać.\nKorać smatra da se Srbija nalazi u jednom teškom i važnom političkom trenutku – "dvadeset godina od genocida i masakra u Srebrenici, početak normalizacije odnosa i sa Republikom Albanijom i sa Kosovom… odjednom, ratni komandant Naser Orić, upravo iz regiona Srebrenice i Ramush Haradinaj, koji je u jednom kratkom periodu bio i premijer Kosova – odjednom bivaju uhapšeni".\nPrema ocjeni Koraća, ako ovo nije namjera Srbije, onda očigledno između Tužilaštva i policije i onih koji raspisuju te međunarodne potjernice ne postoji velika usklađenost.\nOdjek rezolucije o Srebrenici\nKada je u pitanju reakcija srpskih vlasti na Nacrt rezolucije o Srebrenici, Korać je kazao da zvanična Srbija u ovom trenutku zapravo ne zna kako da reaguje.\n"Svi predstavnici vlasti i članovi Vlade Aleksandra Vučića, koji su inače vrlo rečiti, vrlo često istupaju u javnosti, su rekli da čekaju stav Vlade i da je to vrlo osetljivo pitanje".\nKorać smatra da je Vlada Srbije zatečena, da ne zna šta da radi, ali da to nije zbog te rezolucije, nego zbog toga što ova Vlada sama nema nikakav stvarni stav prema tome što se desilo u Srebrenici.\n"Ona vrlo često pušta Dodika da govori umesto nje. Nikada ništa na to ne kaže, ali Dodikove izjave - koji, naravno negira karakter zločina u Srebrenici i smanjuje broj žrtava - dobijaju vrlo značajna mesta na naslovnim stranama i udarnim emisijama na medijima u Srbiji. Dodik je neka vrsta trbuhozborca kada je ova stvar u pitanju – Beograd ćuti, a Dodik govori ono što bi Beograd hteo da kaže, a ne sme", ističe on.\nDodao je kako ga zanima kako će se Vlada Srbije odrediti prema nacrtu jedne rezolucije Vijeća sigurnosti u kojem se inače govore stvari koje su opštepoznate, koje su potkrepljene činjenicama, i koje traže da se zemlje svijeta odrede prema genocidu, istakavši da normalan čovjek ne može biti protiv toga.\nUslovna podrška Rusije\nŽarko Korać ocjenjuje da je ruska podrška Srbiji uslovna.\n"Rusija je velika sila koja, kao i sve velike sile, gleda, pre svega, svoj sopstveni interes. Bio bih vrlo iznenađen ako bi Rusija stavila veto na rezoluciju o Srebrenici, zato što ne vidim nikakav razlog da to Rusija uradi. Moram da vas upozorim da se Rusija nije protivila formiranju, kao članica Saveta bezbednosti, nije se protivila formiranju Međunarodnog suda za zločine na teritoriji bivše Jugoslavije. Ne vidim zašto bi to Rusija uradila", kazao je on.\nNapomenuo je da je Srbija jako pogođena time što plinovod Južni tok ne ide kroz Srbiju.\n"Rusko-srpski su dosta komplikovani, ali jedan dio vlasti u Srbiji je izrazito proruski nastrojen i Rusija to zna", zaključuje Korać.


Pandemija uživo: Kina odbila da SZO učestvuje u istrazi o poreklu korona virusa - 30.04.2020, Sputnik Srbija\nPandemija uživo: Kina odbila da SZO učestvuje u istrazi o poreklu korona virusa\nUživo: Pandemija korona virusa iz minuta u minut ― stanje u Srbiji, regionu i svetu 30. aprila. 30.04.2020, Sputnik Srbija\nUživo: Pandemija korona virusa iz minuta u minut ― stanje u Srbiji, regionu i svetu 30. aprila.\nBroj osoba koje su se oporavile od virusa Kovid-19 širom sveta prešao je jedan milion i sada iznosi 1.005.441.\nTo je skoro trećina ukupno zaraženih kojih je sada 3.221.653, dok je trećina obolelih u Sjedinjenim Američkim Državama - 1.064.572, pokazali su poslednji podaci objavljeni na portalu Vorldometers.\nOd ukupno zaraženih 228.267 osoba je preminulo, dok se tri odsto nalazi u kritičnom stanju.\nU poslednja 24 sata u Srbiji je registrovano još 285 slučajeva virusa korona, pa ukupan broj zaraženih iznosi 9.009. Preminulo je još šest osoba, ukupno 179.\nKina odbila da SZO učestvuje u istrazi o poreklu virusa\nKina je odbila u više navrata zahteve Svetske zdravstvene organizacije da učestvuje u istragama porekla COVID-19, izjavio je predstavnik SZO-a u Kini Gauden Galea.\n"Prioritet je da treba da znamo što je više moguće kako bismo sprečili ponavljanje", kazao je Galea.\nOn je rekao da SZO nije bila u mogućnosti da istraži evidencije dveju laboratorija koje rade s virusima u Vuhanu, Institutu virusologije i Vuhan CDC.\nStanovnicima Španije, zemlje sa najviše obolelih od korona virusa u Evropi, u subotu će biti dsozvoljeno da izađu na sat vremena kako bi se individualno bavili sportom ili šetali, ali u određenim satima tokom dana.\nIgrališta, muzeji i crkve u Nemačkoj mogu biti ponovo otvoreni u skladu sa uslovima koje će utvrditi pojedinačno savezne pokrajine, izjavila je kancelarka Angela Merkel nakon video-konferencije s premijerima nemačkih saveznih pokrajina.\nBroj umrlih od korona virusa u Turskoj porastao je u protekla 24 časa za 93,na ukupno 3.174, saopštilo je tursko Ministarstvo zdravlja.\nBroj preminulih u Italiji porastao je danas za 285, na ukupno 27.967, saopštila je Agencija za civilnu zaštitu.\nBroj potvrđenih slučajeva korona virusa u Holandiji blizu je 40.000, saopštila je agencija te zemlje zadužena za javno zdravstvo.\nJapan se priprema da produži za oko mesec dana vanredno stanje zbog korona virusa, koji bi prvobitno trebalo da bude ukinuto 6. maja, izjavili su danas neimenovani vladini izvori.\nDostava hrane kao pokriće za prevoz droge\nPreko 30 miliona ljudi u SAD je od sredine marta ostalo bez posla, pokazuju novi podaci koje su objavile američke vlasti.\nSituacija u Evropi u vezi sa virusom i dalje ozbiljna\nU Španiji od početka epidemije umrlo 40 lekara\nSa respiratora do sada uspešno skinuto stotinak pacijenata\nCrna Gora i danas bez novoobolelih\nKina: Četiri novoobolela, bez smrtnih slučajeva\nNaučnici: Mere na snazi do otkrića vakcine\n30 April 2020, 18:49\nPodaci o broju zaraženih u Republici Srpskoj govore da je epidemiološka situacija pogoršana, izjavio je danas srpski član Predsedništva BiH Milorad Dodik i još jednom pozvao građane da se pridržavaju propisanih zaštitnih mera i ponašaju što odgovornije.\nTo je manje u odnosu na jučerašnji broj umrlih od 323, preneo je Rojters.\nPripadnici kriminalnih grupa koriste usluge dostave hrane kao pokriće za prevoz droge i druge ilegalne robe tokom krize korona virusa, zbog koje su zemlje širom sveta uvele restriktivne mere, saopštio je Interpol.\nMeđunarodna policijska organizacija je navela da je primila izveštaje od policija Irske, Malezije, Španije i Britanije u kojima se navodi da su vozači prevozili kokain, marihuanu, ketamin i ekstazi, preneo je Rojters.\nSamo prošlog vikenda, više od 3,84 miliona radnika je izgubilo posao. Zbog mera ograničenja i drugih faktora povezanih s pandemijom virusa korona hiljade poslodavaca u Americi su morali da otpuste svoje radnike.\n30 April 2020, 15:08\nTokom poslednja 24 sata u Iranu je preminula 71 osoba, ukupan broj žrtava je veći od 6.000, rekao je portparol ministra za zdravlje Kianuš Jahanpur, navodi Rojters.\nU Iranu, zemlji koja je u Aziji jedna od najviše pogođenih pandemijom, novoobolelih je 983, a broj zaraženih dostigao je skoro 95.000.\nStotinak obolelih od kovida-19 u Srbiji uspešno je skinuto sa respiratora, a na ove mašine priključeno je još 80, rekao je za Novosti dr Goran Stevanović, načelnik Infektivne klinike\nPrvih 30.000 zaštitnih "zelenih maski" sa filterima proizvedene su u Srbiji, a više od 10.000 komada biće donirano zdravstvenim ustanovama, opštinama i gradovima u zemlji.\nPreduzeće CCS Solušions je jedna od 12 startap firmi podržanih od strane Fonda za inovacionu delatnost, koja se uključila u borbu protiv pandemije korona virusa.\nNorveška i Evropska unija donirale su Srbiji medicisnku opremu neophodnu za borbu protiv zarazne bolesti KOVID-19, a primopremiji u magacinu "Milšpeda" prisustvuju predsednik Aleksandar Vučić, ambasador Norveške Jern Eugene Jelstad i šef Delegacije EU u Srbiji ambasador Sem Fabrici.\nPredsednik Vučić zahvalio je na toj pomoći, jer će, kako je istakao, ona znatno ojačati kapacitete zdravstvenog sistema Srbije, ne samo u Beogradu, već i u drugim delovima zemlje, gradovima na jugu...\n"Mnogo hvala i EU i Norveškoj. Uložili ste velike velike napore za ovu pomoć i građani Srbije će ovo ceniti", rekao je Vučić.\nBroj zaraženih virusom korona u Rusiji prešao sto hiljada\nU zatvoru u Los Anđelesu zaraženo više od polovine zatvorenika\nViše od polovine zatvorenika u saveznom zatvoru u Los Anđelesu obolelo je od kovida 19, a dva su preminula, saopšto je američki Biro za zatvore.\nOd ukupno 1.055 zatvorenika njih 570 ima virus, kao i deset članova obezbeđenja, prenosi AP.\n8 Maj 2020, 07:20\nČetiri vodeće naučne organizacije u Nemačkoj smatraju da neke mere uvedene radi sprečavanja širenja virusa kovid-19 moraju da ostanu na snazi dok se ne pronađe vakcina ili postigne kolektivni imunitet.


Grenel: Sporazum udaljava Srbiju i Kosovo od Rusije i Kine — to je pobeda Trampa /video/ - Sputnjik Srbija\n14:09 09.09.2020 (osveženo 14:16 09.09.2020) Preuzmite kraći link\nU Vašingtonu se u četvrtak i petak razgovaralo o odnosima Srbije i Kosova, ali su za američku administraciju ključne stavke dokumenta o "ekonomskoj normalizaciji" to što on uređuje odnose dve strane sa Izraelom i što ih "udaljava od Rusije i Kine".\nU tom smislu, "ekonomska normalizacija" između Beograda i Prištine "velika je diplomatska pobeda Donalda Trampa", rekao je američkim medijima specijalni izaslanik Donalda Trampa za mirovne pregovore između Srbije i Kosova i domaćin i inicijator sastanka u Vašingtonu, Ričard Grenel.\nZa Grenela, kako prenosi KoSSev, glavni rezultat "preuzetih obaveza nastalih kao rezultat posredovanja" (brokered commitment kako je u autorskom tekstu nazvao formu dokumenta potpisanih u Vašingtonu) Kosova i Srbije, nije u odnosima između dve strane, već u odnosima dve strane sa Izraelom, Rusijom i Kinom.\nGovoreći o delovima sporazuma o ekonomskoj normalizaciji između Beograda i Prištine, koji, na iznenađenje mnogih, reguliše diplomatske odnose dve strane sa Izraelom i proglašava Hezbolah terorističkom organizacijom, Grenel je naveo da su te tačke bitne zbog toga što je cilj SAD da "taj deo sveta nateramo da naginje više prema Zapadu".\n"U tom smislu tri aspekta sporazuma su bitna. Prvi, to što se Hezbolah karakteriše kao teroristička organizacija; drugi, to što su obe strane prihvatile da diverzifikuju izvore energije. Za Srbiju, gde 100% njihove energije dolazi iz Rusije, to znači da su se složili da imaju različite izvore. To znači da se udalje od Rusije. Najzad, dogovorili su se da priznaju Izrael i prodube vezu sa Izraelom. Srbija će do sledećeg jula premestiti ambasadu u Jerusalim, a Kosovo i Izrael će priznati jedno drugo po prvi put. Sve ovo pomera taj region da naginju više ka Zapadu i udaljava ih od Rusije i Kine. Ovo je velika diplomatska pobeda Donalda Trampa", rekao je Grenel u kratkom intervjuu za JSL.\nNa ovu izjavu dolazi i konstatacija novinara da je i "Bosna najavila prebacivanje ambasade u Jerusalim" što vidi kao primer trenda koji bi odluka Srbije i Kosova mogli da pokrenu.\nKako KoSSev podseća, srpski član Predsedništva BiH Milorad Dodik, najavio je da će juče Predsedništvu BiH uputiti zahtev da BiH ambasadu u Izraelu iz Tel Aviva premesti u Jerusalim. Kako to Grenel vidi, ovakav sporazum učiniće da SAD budu bezbednije jer dobijaju više partnera okrenutih Zapadu, a istovremeno će i američki biznisi, ali i evropski biznisi koji "su puni zapadnih vrednosti" dobiti novi region u kom mogu da se šire.\n"Umesto da Srbija i Kosovo gledaju ka Kini i Rusiji, oni će se okrenuti Americi i zapadnjačkim biznisima u Evropi kako bi počeli da šire svoj poslovni sektor. To znači da će mnogo ljudi u Srbiji i na Kosovu raditi u kompanijama koje imaju zapadne vrednosti, što će se godinama preneti i na njihove porodice i transformisati region", Grenelova je ocena.\nDa se radi o "Još jednom velikom sporazumu!" stoji i na sajtu Bele kuće u kratkoj vesti o tome "kako je predsednik Tramp zbližio Srbiju i Kosovo". "Fokusirajući se na stvaranje poslova i ekonomski rast, dve zemlje su uspele da ostvare veliki iskorak – nešto što niko nije verovao da je moguće", citat je Donalda Trampa izdvojen u kratkom opisu. Njega prati i izjava Trampovog savetnika za nacionalnu bezbednost, Roberta O’Brajana, za kog je takođe "ključna dodatna vrednost dogovora Kosova i Srbije" to što je sada moguće "uspostavljanje diplomatskih odnosa između Kosova, većinski muslimanske zemlje i države Izrael", prenosi KoSSev.\nSrbija, Kosovo, Rusija, Ričard Grenel


Toyota GR Yaris - moćni reli duh u gradskom formatu - AutoExclusive - Auto vesti, Novi, Luksuzni, Polovni automobili...\nToyota GR Yaris - moćni reli duh u gradskom formatu\nKompanija Toyota poslednjih par nedelja dobija veliku pažnju jer je njen novi model GR Yaris uspeo da postane glavna zvezda brojnih ljubitelja automobila i svetske kritike...\nRazlog ovolike fame stvorene oko predstavljanja moćnog gradskog modela japanskog brenda, jeste taj što se prvobitno on smatrao potpuno prevaziđenim. Homologaciona specijalna izdanja postojećih varijanti uglavnom su nastajala jer se brojni proizvođači fokusiraju na kreiranje automobila u korelaciji sa trenutnom tržišnom trkom i ponudom, ali od kada su se pravila promenila, određeni odlični modeli performansi krenuli su putem izumiranja.\nOno što je po pitanju Yaris linije veoma posebno, jeste činjenica da su inžinjeri kompanije Toyota odlučili da kreiraju potpuno novu karoseriju dizajna preuzetog sa reli izdanja, uprkos tome što su na daleko lakši način mogli odabrati postojeću konfiguraciju sa petoro vrata, kako bi u daljem nastavku linije na njoj bazirali svoju WRC verziju. Svi ljubitelji ovog malog lepotana za ovakav neobičan potez mogu zahvaliti direktno Akiu Tojodi.\nPredsednik kompanije Toyota, veliki ljubitelj automobila i automoto trka, zvanično stoji iza instrumentalizacije i razvoja nove GR Yaris linije. Reli timovi zahtevaju karoserije sa troja vrata na budućim Yaris baziranim sportacima kako bi dobili što čvrću konstrukciju, dok je za celokupan i veoma skupocen inžinjerski proces, nastao od same nule, zaslužan Tojada lično.\nKako bi sve vezano za novi Yaris model bilo još interesantnije, kompanija Toyota opredelila se za 95 mm niži krov, radi bolje aerodinamike, kreirajući veći deo panela karoserije od aluminijuma i na taj način smanjujući kilažu automobila. Štaviše, krovni panel je kreiran od ugljeničnih vlakana, tako da nazivanje GR linije običnim Yaris modelom, predstavlja pravu uvredu. Nažalost, nećemo biti u mogućnosti da vidimo WRC varijantu novog GR Yaris modela jer su se zbog pandemije pravila promenila ove sezone.\nPo pitanju unikatne trocilindrične jedinice sa 1,6 litara zapremine, razvijene R5 klasu reli automobila, moramo napomenuti da ona dolazi sa pogonom na svim točkovima i opcionim Torsen diferencijalom, što su samo neke od stavki zadužene za stvaranje prave slike o autentičnosti i posebnom statusu koji ova specijalna Toyota sa sobom donosi.\nNedavno su novinari imali priliku da uporede standardni GR Yaris sa tjuniranim modelom kompanije Litchfield, koji poseduje 300 ks i ekskluzivno Nitron vešanje, dok poslednji i veoma interesantan uporedni snimak možemo videti na različitim kanalima. Vredi dodati da ovaj reli turbo motor zapremine 1,6 litara, sa tri cilindra, 1.600 cc i 257 kks dolazi sa ubrzanjem do sto iz mesta za 5,5 sekundi i razvija maksimalnu brzinu od 228,5 km/h u standardnom izdanju.


Milan Arsović, DS Prokuplje : Južne vesti\nMilan Arsović, DS Prokuplje\nArsović poslat u zatvor na godinu dana\n13:08, 3. 11. 2016.\nNakon što je pravosnažno osuđen da je namestio tender za izgradnju dečijih igrališta, bivši predsednik Opštine Prokuplje Milan Arsović od nedavno izdržava zatvorsku kaznu od godinu dana u ćuprijskom zatvoru.\nBivšem predsedniku Opštine Prokuplje godinu dana zatvora\n14:30, 29. 3. 2016.\nPresudom Apelacionog suda u Nišu Milan Arsović je pravosnažno osuđen zbog umešanosti u korupciju pri izgradnji dečijih igrališta 2012. godine, što se dogodilo na kraju njegovog mandata.\nPovećana zatvorska kazna za Arsovića\n16:09, 20. 1. 2016.\nNakon što je prvobitno kažnjen sa godinu i po dana zatvora, u suđenju koje je ponovljeno po njegovoj žalbi, bivši predsednik Opštine Prokuplje Milan Arsović je zbog umešanosti u korpciju ovog puta osuđen na godinu i 8 meseci zatvora.\nPonavlja se suđenje i Arsoviću\n11:20, 19. 9. 2014.\nApelacioni sud u Nišu je ukinuo je presudu Višeg suda iz Prokuplja kojom je bivši predsednik Opštine Prokuplje Milan Arsović osuđen na godinu i po dana zatvora zbog umešanosti u korupciju.\nZatvor za bivšeg predsednika Opštine Prokuplje\n11:43, 14. 4. 2014.\nZbog umešanosti u korupciju Viši sud u Prokuplju nepravosnažno osudio doskorašnjeg predsednika Opštine Milana Arsovića na godinu i po dana zatvora.\nPodignuta optužnica protiv Arsovića\n15:28, 13. 6. 2013.\nProtiv Milana Arsovića, bivšeg predsednika opštine Prokuplje, Više tužilaštvo podiglo je optužnicu zbog zloupotrebe službenog položaja prilikom opremanja 3 dečija igrališta, objavila je Koalicija za nadzor javnih finansija.\nArsović pušten iz pritvora\n11:20, 18. 1. 2013.\nApelacioni sud u Nišu ukinuo je pritvor Milanu Arsoviću (39) visokom funkcioneru prokupačkog DS i bivšem predsedniku Opštine osumnjičenom za korupciju.\nDS Prokuplje: moguća promena vlasti\n13:27, 26. 12. 2012.\nProkupački DS sumnja da je hapšenje bivšeg predsednika opštine Milana Arsovića političko i povezano sa mogućom promenom vlasti u Prokuplju.\nUhapšen Milan Arsović\n20:58, 24. 12. 2012.\nViši sud u Prokuplju odredio je pritvor doskorašnjem predsedniku Opštine Prokuplje i funkcioneru DS zbog sumnje u korupciju prilikom izgradnje 3 dečija igrališta.\nKorupcija u nabavci dečijih igračaka\n13:31, 20. 11. 2012.\nBivši predsednik Prokuplja Milan Arsović platio je čak 90.000 evra opremanje 3 dečija igrališta plastičnim mobilijarom.


Regioni - datum: 2018-12-11 SPOR MJEŠTANA RUBEŽA ZBOG ZAGAĐENJA OD ŽELJEZARE TRAJE SKORO 13 GODINA\nDio naselja Rubeža Za trovanje i štetu nema krivaca Uprkos jasnim izvještajima vještaka odgovarajućih struka, koji su potvrdili da je zagađenja i štete bilo, sudovi su državu i Opštinu oslobodili od odgovornosti iako su one dozvolile rad nekadašnjem industrijskom gigantu bez odobrenja za rad i svih neophodnih ekoloških saglasnosti\nPostupak, koji je prije skoro trinaest godina pokrenulo nekoliko porodica iz naselja Rubeža zbog zagađenja koje prouzrokuje Željezara, još uvijek je u sudskoj proceduri. Oni su 2006. godine tužili državu Crnu Goru, Opštinu Nikšić i pomenutu fabriku tražeći da im se nadoknadi pričenjena šteta na imanjima i objektima, ali i da pomenuti odgovaraju za višegodišnje ugrožavanje njihovih života. Međutim, uprkos jasnim izvještajima vještaka odgovarajućih struka, koji su potvrdili da je zagađenja i štete bilo, sudovi (među kojima se nikšićki oglasio nenadležnim), državu i Opštinu su oslobodili od odgovornosti iako su one dozvolile rad nekadašnjem industrijskom gigantu bez odobrenja za rad i svih neophodnih ekoloških saglasnosti. Nanesenu štetu, i to u gotovo minimalnom iznosu, porodicama iz Rubeža treba da nadoknadi Željezara u koju je tokom trajanja postupka uveden stečaj, pa je upitno da li će dobiti i te iznose koje je odredio Privredni sud poslednjom presudom od 21. juna prošle godine. Takvu odluku Privrednog suda, pojasnio je pravni zastupnik tužilaca, advokat Milan Vojinović, potvrdio je i Apelacioni sud septembra ove godine, zbog čega je on nedavno zatražio reviziju.\n– U svojoj dosadašnjoj praksi imao sam brojne čudne odluke, ali ta je najčudnija od svih. Još nigdje nijesam naišao da se neko, u konkretnom slučaju država i Opština, oslobađaju od odgovornosti za pričinjena zagađenja i nanasenu štetu, a dale su saglasnost za rad privrednom subjektu, bez svih ostalih neohodnih dozvola ili kontrole – ističe Vojinović.\nOn i u zahtjevu za reviziju naglašava i, izgleda, uzalud podsjeća, da je odredbom člana 23 Ustava Crne Gore propisano da svako ima pravo na zdravu životnu sredinu, kao i na pravnu zaštitu tih prava, a da je svako dužan da čuva životnu sredinu, posebno država koja u konkretnom slučaju po tom pitanju nije odgovorna.\nObjekti i imanja porodica koje su podnijele tužbu smješteni su na oko dvadeset metara od proizvodnih pogona Željezare. Tokom vještačenja nedvosmisleno je utvrđeno da je u procesu proizvodnje čelika u atmosferu emitovana veća količina raznih materija, među kojima i policiklični aromatični ugljovodonici, odnosno PAH čestice koje su koncerogene i uzročnici su raznih mutacija kod svih živih organizama. Vještaci su konstatovali da su u tom dijelu naselja, osim vazduha, zagađeni voda i zemljište, koje ne bi smjelo da se koristi narednih 50 godina bez obzira da li će fabrika raditi po ekološkim standardima. Tokom proizvodnje u pogonima su se dešavale i eksplozije koje su nanosile štetu na objektima tužilaca, što je u postupku i utvrđeno, ali sud ni to nije uzeo u obzir.\nRad nikšićke Željezare oduvijek je bio sporan, a o efektima procesa proizvodnje u njoj dovoljno su govorili izvještaji koji su svjedočili o enormnom zagađenju koja je ta fabrika pričinjavala ne samo lokalitetima u svojoj neposrednoj blizini, već cijelom Nikšiću. Inspekcije bi povremeno reagovale kao što je to bio slučaj 2005. godine kada su, zbog nepostojanja ekološke saglasnosti i nefunkcionisanja sistema za otprašivanje, nakratko zabranile rad ključnog fabričkog pogona Čeličana.\nPerović: Problematičan rad sudova\nDirektor Ekološkog pokreta „Ozon“ Aleksandar Perović ističe da predugo trajanje sudskog postupka, kao i njegov ishod kada je u pitanju zaštita životne sredine, za crnogorsko pravosuđe nije novina. Inače, kako je naveo, prva i zasad jedina presuda iz te oblasti donesena je prije mjesec i odnosi se na podgorički Kombinat aluminijuma.\n– To dovoljno govori koliko sudovi u Crnoj Gori imaju senzibiliteta za oblast zaštite životne sredine i zbog toga smatram da je njihov rad problematičan. U svom tom haotičnom stanju mi otvaramo poglavlje 27 koje se odnosi upravo na životnu sredinu – kaže Perović.\nProblematično je, smatra on, i funkicionisanje institucija sistema koje uopšte nemaju kontrolu nad privrednim subjektima, posebno onim koji se bave industrijskom djelatnošću, a primjer je bivši nikšićki gigant.


EXPRES VESTI - Nikolić: Razviti intenzivnu ekonomsku saradnju sa Kazahstanom\nNikolić: Razviti intenzivnu ekonomsku saradnju sa Kazahstanom\tAutor: expres 29 | 08 | 2015\tASTANA - Predsednik Srbije Tomislav Nikolić ocenio je danas da su politički odnosi Srbije i Kazahstana tradicionalno odlični, te istakao da je njegova želja da dve države na temelju prijateljstva razvijaju intenzivnu ekonomsku saradnju koja će biti od uzajamne koristi.\nGovoreći na privrednom forumu u Kazahstanu, Nikolić je poručio da je Srbija učinila sve da stvori stbilno predvidivo ekonomsko okruženje u kome su pravila u skladu sa evropskim standardima, znaju se unapred, važe jednako za sve i ne menjaju se, pa se nadam da ćete i vi naći svoje mesto u našoj ekonomiji.\n"Srbija je danas veliko gradilište. U kratkom vremenskom periodu uspeli smo da redefinišemo strateške ciljeve i da postavimo osnovu za njihovo ostvarivanje", kazao je predsednik i istakao da je u toku realizacija velikih projekata u oblasti putne infrastrukture, energetike, poljoprivrede, turizma. Ti projekti su, istakao je, trenutno zamajac naše privrede i garant našeg budućeg razvoja.\n"Pozivam vas da i vi uzmete učešće u njima", rekao je Nikolić..\nPredsednik je istakao da su prednosti Srbije u odnosu na druge zemlje slobodna tržišta širom sveta, visokoobrazovana i veoma kvalifikovana radna snaga, odličan geografski položaj, podsticajna poreska politika i dobra zakonska regulativa.\n"Dođite u Srbiju. Neka vam naše prijateljstvo i moja reč budu garant za vaše sigurno poslovanje u Srbiji. Moj kabinet i vlada Srbije su vam na raspolaganju. Učinićemo sve da se u Srbiji osećate dobro i da vaše investicije budu sigurne i profitabilne", rekao je Nikolić.\nSrpski predsednik je kazao da je razgovore, koje je imao sa predsednikom Nazarbajevim i najvišim zvaničnicima Kazahstana potvrđuju zajedničku volju i spremnost da se na tom planu postigne daleko više. Važni segmenti privreda Srbije i Kazahstana su u velikoj meri komplementarni, rekao je Nikolić i dodao da jedni drugima zaista možemo da koristimo i iznad svega, dodao je, jedni od drugih možemo dosta da naučimo.\n"Danas ste imali priliku da upoznate predstavnike preko trideset srpskih privrednih društava, mahom delegate građevinske industrije u Srbiji. Neke od kompanija već uveliko uspešno posluju na kazahstanskom tržištu i u tom smislu su bili podsticaj i drugim kompanijama da danas dođu i prikažu svoje kapacitete u najboljem svetlu", naveo je predsednik.\nNjegova želja je, kazao je, da se istaknu sve prednosti naše specijalizovane radne snage, inženjeringa i građevinskih proizvoda i da se srpska građevinska operativa uključi u realizaciju što više kazahstanskih projekata.\n"Upoznali ste, takođe i predstavnike naučnih instituta i kompanija iz oblasti poljoprivrede. Poznato je da koristim svaku priliku da istaknem značaj razvoja poljoprivrede i verujem da će samo u budućnosti proizvođači hrane biti oni koji su danas vizionari", rekao je Nikolić.\nPredsednik je istakao da srpska strana može da ponudi mnogo: stručne kadrove sa ogromnim znanjem i iskustvom, značajne kapacitete za razvoj i proizvodnju vrhunskog semenskog i sadnog materijala i savremene tehnologije za obradu i navodnjavanje poljoprivrednog zemljišta.\nUz primenu ovih tehnologija, kazao je, Kazahstan bi, po nekim procenama, u srednjem roku mogao da udvostruči proizvodnju žitarica.\n"I predstavnicima poljoprivrede i svim ostalim članovima privredne delegacije želim da steknu nove partnere i sklope dobre poslove", poručio je predsednik Srbije, koji boravi u trodnevnoj zvanočnoj poseti Kazahstanu.\n« Varufakis se vraća, ovog puta želi čitavu Evropu protiv mera štednje\tDevenport: EU će pomoći Srbiji u krizi sa izbeglicama »


Oslobodjenje: Beograd da hitno obustavi planove za izgradnju na Makiškom polju\nBeta 16. decembra 2020. 13:10\nPredstavnik pokreta „Oslobodjenje“ Duško Kuzović pozvao je gradske vlasti Beograda da hitno obustave proceduru za vezi sa planom izgradnje na Makišu, odakle se glavni grad snabdeva vodom, i dodao da postoji razlog zašto se to mesto već decenijama čuva od gradnje i uništavanja.\nKako se navodi u saopštenju, Kuzović je u ime pokreta podržao protest gradjana i predstavnika ekoloških organizacija koji su u utorak pokušali da prisustvuju javnoj raspravi o planu gradnje na Makiškom polju.\n„Suštinske primedbe na plan svode se na to da je planirana gradnja u zoni odakle se zahvata pijaća voda za snabdevanje Beograda, kao i na to što se uklanjaju ogromne zelene površine. Time se uništavaju resursi Beograda, a gradjane niko ništa ne pita… Postoji razlog zašto se ovo mesto čuva već decenijama od gradnje i uništavanja“, naveo je Kuzović.\nOn je rekao da Beograd treba hitno da obustavi proceduru u vezi sa tim planom dok ne prodje pandemija, a da se posle toga projekat sprovede transparentno, da se dopune informacije i da se odgovori na pitanja o ugrožavanju vodozahvata i snabdevanja prestonice vodom.\nKuzović je podsetio da, prema postojećim informacijama, postoji niz propusta u proceduri javnog uvida u taj plan gradnje.\n„Gradski sekretarijat je pozvao gradjane da podnesu primedbe, da bi potom zatvorio pisarnicu i zabranio dostavljanje elektronskim putem. Aktivisti ističu da je vreme javnog uvida bilo kratko. Jednostavno, previše je propusta u vezi sa ovim planom. On mora biti odmah suspendovan, bar do prolaska pandemije, kada bi se procedura sprovela ponovo, uz konsultacije sa strukom i pravilno obaveštavanje gradjana“, rekao je Kuzović.\nOn je dodao da mu se čini da su kanali zatajili i zbog toga što je vlast „postala previše klijentelistička i zainteresovana samo za interes investitora, a ne gradjana“.


Njujorški metro se zatvara noću radi dezinfekcije vagona\nSedma avenija na Tajms skveru u Njujorku\nNjujorški metro obično otvoren 24 sata dnevno će biti zatvoren nekoliko sati noću da bi se dezinfikovali vagoni, u nastojanju da se uspori širenje pandemije korona virusa, rekao je danas guverner države Njujork Endru Kuomo.\nSve stanice metroa, njih 400 će biti zatvorene od 1.00 do 5.00 ujutro od 6.maja, rekao je guverner na konferenciji za novinare.\n"Ceo sistem javnog prevoza će biti u potpunosti očišćen svaka 24 sata" umesto svaka 72 sata kako se sada radi, rekao je guverner i dodao da više nego ikad postoji potreba da se metro dezinfikuje.\nGradonačelnik Njujorka Bil de Blazio koji je preko videa učestvovao u obraćanju guvernera ukazao je da je ta mera bez presedana.\nTo što njujorški metro otvoren 1904. godine radi 24 časa je stvar ponosa za građane Njujorka, grada koji nikad ne spava. To što se zatvara čak i u najpustijim satima tokom noći pokazuje koliko se promenio ekonomski centar SAD u vreme pandemije.\nDelimično zatvaranje sistema će takođe pomoći u borbi protiv ponove pojave beskućnika u metrou, rekli su guverner i gradonačelnik.\nNjujork je grad koji ima najveći broj zaraženih korona virusom na svetu, gotovo 160.000 zaraženih i više od 17.000 umrlih.\nOd početka uvođenja izolacije Njujorka 19. marta, broj korisnika metroa kojih obično ima oko šest miliona dnevno je pao 92 posto, rekao je Kuomo.\nMnoge stanice su puste sa izuzecima u popularnim kvartovima kao što su Kvins i Bronks gde su brojni stanovnici takozvani neophodni radnici, zaposleni u bolnicama, samoposlugama, isporukama itd i nastavljaju da rade.\nGuverner je rekao da će autobusi ili vozila biti besplatno stavljena na raspolaganje tim neophodnim radnicima koji budu morali da se kreću u to vreme.


You are at:Home»Prethodna izdanja»2007»16»Uvodnik – GM 16\nUvereni smo da, jednako kao i u životnoj, i u poslovnoj pedagogiji snaga ličnog primera ima presudan značaj. Zato, da naša priča o potrebi praćenja trendova i primene novih tehnologija za unapređivanje komunikacije, a posledično i ukupnog poslovanja, ne bi bila tek teoretisanje namenjeno drugima, sledili smo svog “starijeg brata” (časopis “Internet ogledalo”), i par dana nakon njega i samo desetak nakon najvećih svetskih časopisa, pokrenuli smo Video kanal (GM Video Chanenel) na internet adresi: http://gmlifestyle.biz/video.\nVideo kanal će pružiti čitaocima “GM”-a, ali i drugim posetiocima, nove mogućnosti za praćenje aktuelnih dešavanja i novosti iz oblasti koje su predmet naših interesovanja. Biće tu prilozi sa raznih predavanja, intervjui sa vrsnim stručnjacima i biznis liderima, reportaže… Dakle, naše štampano izdanje, zahvaljujući ovom video servisu, obogaćeno je ekskluzivnim sadržajima i dobilo je dodatnu dimenziju multimedijalnosti.\nTrenutno na Video Kanalu “GM”-a posetioci mogu da vide prilog snimljen na nedavno održanoj konferenciji Upravljanje prodajom, kao i video materijal napravljen na predavanju dr Isaka Adižesa, koji je Adižes centar za jugoistočnu Evropu ekskluzivno ustupio našoj redakciji. Sadržaj će biti dopunjavan u prvo vreme na nedeljnom nivou, a od jeseni predviđeno je dnevno emitovanje.\nPoboljšanje komunikacionih kanala je deo šire strategije naše izdavačke kuće, a u cilju dalje reorganizacije i unapređenja poslovanja, kao odgovora na zahteve modernog vremena.


Tramp šefove službi nazvao naivnima - Svet - Dnevni list Danas\nPočetna » Svet » Tramp šefove službi nazvao naivnima\nPredsednik SAD Donald Tramp kritikovao je danas šefove američkih obaveštajnih službi, nazivajući ih „naivnima“ i „pasivnima“, nakon što su pred Kongresom rekli da je malo verovatno da će Severna Koreja uništiti svoj nuklearni arsenal i da nuklearni sporazum s Iranom funkcioniše.\n1Piše: Beta - AP 30. januara 2019. 17.19\n„Možda obaveštajci treba da se vrate u školu“, naveo je Tramp na Tviteru.\nTramp je u tvitu tvrdio da su odnosi SAD sa Pjongjangom „najbolji ikada“, i naveo obustavljanje severnokorejskih nuklearnih i raketnih proba, vraćanje u SAD posmrtnih ostataka nekih američkih vojnika i puštanje na slobodu Amerikanaca zatočenih u Severnoj Koreji kao znake napretka.\n„Obaveštajci su, izgleda, ekstremno pasivni i naivni kada je reč o opasnostima koje predstavlja Iran. Oni greše“, naveo je predsednik SAD.\n30. januara 2019. u 19.32\nTramp bi izgleda da ratuje, ali samo tamo gde ima nafte.


USKORO: Muzičke radionice “CARSTVO DRUGARSTVO” – BEBA VIŠE\nUSKORO: Muzičke radionice “CARSTVO DRUGARSTVO”\n06.04.2018 06.04.2018 bebavise\nVolonteri Udruženja “Beba više” profesorice Aleksandra Lizdek I Anja Ž. Petković uskoro počinju sa održavanjem muzičkih radionica za djecu uzrasta od 4 do 8 godina. Ova aktivnost ima za cilj da kroz igru i druženje, njeni polaznici naprave prve muzičke korake. Pažljivo osmišljen Plan i program koji sadrži programe koje kreiraju i realizuju profesori muzike, upoznaje najmlađi uzrast sa osnovnim muzičkim vještinama i znanjima.\n*upoznaju sopstvene vokalne sposobnosti\n*shvate svijet oko sebe i iskažu svoja lična iskustva\n*razviju osjećaj za ritam\n“Muzičko putovanje započinje se upoznavanjem kompozicija različitih muzičkih sadržaja i karaktera, u cilju stvaranja svijesti o emociji koju prenosi muzika,”naglašava profesorica klavira Anja Ž. Petković.“U početku, intenzivno se radi ritam, intoniranje tonova, sviranje i pjevanje odabranih pjesama pojedinačno i grupno, u cilju daljeg razvoja sluha i muzičke memorije,”dodaje Petković.\nOvaj ciklus je propraćen upoznavanjem sa različitim muzičkim instrumentima kroz slušanje muzike.\n“Muzička radionica ima za cilj da stavi akcenat na potpunom muzičkom opismenjavanju polaznika”, rekla je Aleksandra Lizdek, profesor solo pjevanja.”Uvodi se grupno pjevanje u vidu hora. Časovi se realizuju u manjim grupama. Grupe se formiraju u zavisnosti od broja kandidata, gdje bi se djeca djelila u dvije grupe. Prvu grupu čine djeca mlađeg uzrasta od 4-5 i druga grupa, od 6-8 godina”. Časovi će trajali sat vremena, jednom sedmično, po grupi.\n“Cilj muzičkih radionica je da u djeci prvenstveno probudi ljubav, a i da podstiče bolju motoriku i razvoj inteligencije kod djece. Radionice će u potpunosti obuhvatiti I ispoštovati formu inkluzije, jer su nam sva djeca podjednako važna I bitna“, naglasila je koordinator Udruženja “Beba više” Milijana Simić.\nSa prvim naučenim notama realizuju se javni nastupi, koji predstavljaju sastavni dio daljeg muzičkog usavršavanja. Polaznici muzičke radionice počinju da grade svoje koncertno iskustvo, razvijaju kreativnost i kao takvi veoma brzo i lako napreduju. Osim toga, radionice imaju za cilj i promociju Osnovne Muzičke škole u Brčkom, gdje su pomenuti predavači i zaposleni kao redovni profesori.\nSvi zainteresovani mogu nam se javiti na našu facebook stranicu www.facebook.com/bebavise/ na kojoj ćemo I najaviti pripremni roditeljski sastanak, gdje ćemo precizirati termine održavanja I sve ostalo vezano za početak ove aktivnosti, najavili su iz Udruženja “Beba više” Brčko.\nAleksandra Lizdek Anja Ž.Petković Beba Više Brčko Carstvo drugarstvo Milijana Simić Muzičke radionice Muzika\nSTRUČNO „UBIJANJE“ DJEČJEG POTENCIJALA\nakcija Aleksandar Milošević balkan pub bebavisebrcko Beba Više bebaviše belli capelli Bojan Josić Brčko djeca donacija donacije doniranjekrvi donji žabar dr Jelena Živanović fertility europe humanitarna humanitarna akcija Kristina Nerac krv Lidija Ljubojević liječenje Milijana Simić muski sterilitet Nataša Milošević neplodnost OC Vermont Porordica Mišić Priča o postanku RK Lokomotiva RK Nemo RK Partizan Roda.hr Siniša Milić Slobodanka Ćurčić Sreća tek treba da se rodi sterilitet transfuzija uzroci VTO Zakon o VTO Zoran Kokanović Šmitran Dental Željko Antić Željko Lazarević


EU i Zapadni Balkan: Povlašćeno partnerstvo ili Evropski ekonomski prostor – ERVROPSKE ROMSKE NOVINE – ERVROPAKO ROMANO LIL – EUROPEAN ROMA NEWSPAPERS\nTvrdnje o francuskim diplomatskim konsultacijama među partnerima u EU da se zemljama Zapadnog Balkana ponudi najpre “posebno povlašćeno partnerstvo” umesto članstva nisu mogli da potvrde zvaničnici u Savetu ministara EU u Briselu. To se nezvanično čulo u kuloarima poslednjeg susreta vođa EU, ali izvori u Savetu ministara Unije su agenciji Beta preneli da zvanično o tome nema nikakvih saznanja, iako već neke članice EU traže da se o odlaganju datuma pregovora sa Skopljem i Tiranom ponovo razgovara na samitu EU u novembru.\nPrema navodima nekih balkanskih medija, Pariz predlaže da se zbog nedelotvornog i sporog procesa proširivanja, partnerima sa Zapadnog Balkana umesto izgleda za članstvo u neko dogledno vreme ponudi da EU svima u regionu odobri pristup tržištu Unije, uz finansijsku podršku i podsticaje za evropske reforme.\nFrancuska i još nekoliko članica Unije smatraju da bi ceo proces proširivanja trebalo potpuno preobraziti jer su ubeđene da već i sadašnji pregovori o članstvu sa Srbijom i Crnom Gorom pokazuju da započinjanje pregovora uopšte ne jamči da će nužne reforme biti opipljivo sprovedene.\nŠtaviše, Francuska je preko svog ambasadora u Skoplju predočila i da su letos Severnoj Makedoniji davana lažna obećanja da će biti nagrađena datumom za Prespanski dogovor s Atinom, ističući da su evropski program i ciljevi odvojeno, “drugo pitanje”, da su “u pitanju politički razgovori za budućnost EU”.\nFrancuski predsednik Emanuel Makron je izgleda naišao na razumevanje još nekih članica EU kad je svojevremeno ocenio da se EU najpre mora temeljito preurediti, zbiti i ojačati da bi njene institucije bile u stanju da prime nove članice.\nMakron je spomenuo i “EU u tri brzine”, u kojoj bi verovatno mesto za Zapadni Balkan bilo u drugoj ili trećoj “brzini-krugu”, a predočio je i da sama EU teško može da se preobrazi u roku manjem od desetak-petnaest godina.\nOn je nedavno ponovio da EU ujedno mora da se snažno angažuje ekonomski, ulaganjima i u kulturu i obrazovanje da bi učvrstila svoj uticaj u regionu.\nDa se razmišljanja i razgovori o tome kakva je “evropska budućnost Zapadnog Balkana” vode u kuloarima i diplomatijama EU posredno potvrđuje i analiza berlinskog instituta Evropska strategijska inicijativa (ESI) u kojoj se zaključuje da se umesto “povlašćenog partnerstva” (što je Berlin nudio i Turskoj pre desetak godina) zemljama Zapadnog Balkana treba ponuditi da uz reforme, prelazno razdoblje i finansijsku podršku postepeno budu ugrađeni u Evropski ekonomski prostor (EEP).\nČlanice tog prostora, Norveška, Island i Lihtenštajn su deo jedinstvenog slobodnog tržišta EU, na uzajamno zadovoljstvo i korist obe strane, a Evropski ekonomski prostor, bivša EFTA, bio je i velika pripremna radionica za ulazak u EU više sadašnjih članica Unije.\nESI zaključuje da je “sada jasno da je pukla nužna jednoglasnost oko budućeg proširivanja Unije… kao i da će samo dalje razmimoilaženje izazivati stavljanje rampe na budući prijem novih članica”.\nEvropska komisija i partneri u EU zato moraju naći odmah jasno rešenje, ističe berlinski institut i ukazuje na to da bi ulazak u EEP za zapadnobalkanske zemlje značio upravo opipljive reforme koje vode članstvu u Uniji.\nEEP je utemeljen na slobodi prometa robe, ljudi, usluga i kapitala, uz standarde konkurentnosti, državnih subvencija, zaštite potrošača, ekologiju, statistiku, što je bitan deo propisa same EU.\nESI zaključuje da, ako svaka od zapadnobalkanskih zemalja sprovede ove zahtevne reforme za ulazak i po uključivanju u EEP, “onda bi bilo u istinskom interesu EU da ih pomogne finansijski, nepovratnim sredstvima i investicijama”.\nBerlinski institut smatra da to može biti ozbiljna i realistična vizija i za 2020. godinu, kad nova Evropska komisija preuzima dužnosti, a Unijom predsedavaju Hrvatska i Nemačka.\nRomska partija – kako poboljšati izborne uslove u R.Srbiji


Špar i Magna Štajer dolaze u Srbiju\nAustrijski trgovinski lanac Špar (Spar) i proizvođač auto-delova Magna Štajer (Magna Steyr) uskoro dolaze u Srbiju, najavljuju u austrijskoj ambasadi. "Ne znam tačan datum kada 'Špar' dolazi, ali to će biti uskoro. To je završen posao. Pored te firme, dolazi još nekoliko austrijskih velikih kompanija iz auto-moto industrije", rekao je trgovinski ataše Ambasade Austrije u Beogradu Andreas Hajdentaler.\nVeropulos najavljuje nova ulaganja u Srbiji\nGrčka trgovinska kompanija Veropulos saopštila je da planira da u naredne tri godine u Srbiju uloži oko 20 miliona evra. U planu je da do kraja 2009. u Beogradu bude 10 marketa "Super Vero".\nVeropulus je najavio i otvaranje pet objekata Super Vera u drugim gradovima, a u toku je traženje pogodnih lokacija. "Jako smo zadovoljni poslovnim rezultatima na tržištu Srbije i beležimo konstantan rast prodaje i kvaliteta usluga", navode u toj kompaniji.\nDeloitte&Touche: NIS vredi dve i po milijarde evra?\nNaftna industrija Srbije (NIS) vredna je 2,5 milijardi evra, procenila je Revizorska kuća Deloitte&Touche. Prema pisanju lista "Danas", Deloitte&Touche, jedna od četiri najveće revizorske kuće u svetu, održaće internu prezentaciju rezultata procene vrednosti kapitala NIS-a u ponedeljak, 1. septembra, kada joj ističe ugovorom predviđena obaveza da prezentuje rezultate svoje procene tržišne vrednosti celokupnog kapitala NIS-a, ili će u suprotnom morati da plaća "penale".\nDelta Sport najavio otvaranje novih prodavnica\nKompanija „Delta sport” je najavila da će u naredne četiri godine u Srbiji i regionu otvoriti 115 novih prodavnica. Marketing menadžerka prodavnica sportske opreme "Sport impuls" Zorana Hinić kaže da će do 2012. godine u Srbiji biti otvoreno 75 objekta, a u jugoistočnoj Evropi 40. Prema njenim rečima, prodavnice će biti otvorene u Sloveniji, Hrvatskoj, Bosni i Hercegovini, Crnoj Gori, Albaniji, Rumuniji i Bugarskoj.


Hapšenje Novopazarca: Švercovao raznu robu, lisice mu stavljene nakon primopredaje\nNaslovnica Sjeverni Sandžak Novi Pazar Hapšenje Novopazarca: Švercovao raznu robu, lisice mu stavljene nakon primopredaje\nCarinici su u saradnji sa policijom, tokom dubinske kontrole u blizini Kraljeva, u jednom autobusu zaplijenili raznu robu stranog porekla bez plaćenih carinskih dažbina, a u kombiju garderobu za koju se sumnja da je falsifikat poznatih brendova, saopštila je danas Uprava carina.\nOba prekršaja otkrivena su 25. maja kod mesta Pojate u blizini Kruševca, kada su carinici, čekajući autobus turskih registarskih oznaka koji je saobraćao na liniji Istanbul – Novi Pazar i za koji se sumnjalo da prevozi robu bez plaćenih carinskih dažbina, uočili da vozač predaje dio robe vozaču kombija beogradskih registracija.\nRiječ je o gotovo 700 bonbona u 29 pakovanja koje su bile otkrivene u toaletu autobusa, zajedno sa još 65 pakovanja meda za potenciju.\nNeprijavljenog tovara bilo je i iza vozačevog sedišta, gdje se nalazilo više od 200 pari patika, kao i 35 parfema, u čiju autentičnost se takođe sumnja\nPored toga, sakrivena roba pronađena je i u prtljažniku autobusa, gdje su carinici otkrili još devet automobilskih dizalica marke, dok je za svu pronađenu robu odgovoran jedan od vozača autobusa, 56-godišnji srpski državljanin iz Novog Pazara.\nSaučesnik u pokušaju krijumčarenja bio mu je 48-godišnji Beograđanin u čijem je kombiju “mercedes vito” beogradskih registracija u torbama i kesama pronađena garderoba za koju se sumnja da nije originalnih oznaka brendova.\nMeđu zaplenjenom odećom najviše je bilo majica – 55 komada, zatim košulja, trenerki, farmerki, bermuda i kaiševa, navedeno je u saopštenju.


Portret ubice: Policija RS dobila fotografiju Edina Gačića! | Banjaluka.news\nBezbjednosne službe RSe dostavile su svim policijskim stanicama na području Banjaluke fotografiju osuđenog ubice i bivšeg pripadnika odreda “El mudžahid” Edina Gačića!\nUz najsvježiju poznatu Gačićevu fotografiju, nadležnima u banjalučkoj policiji prije nekoliko dana preporučeno je da širom otvore oči i organizuju aktivno praćenje ekstremiste. Gačić bi ovih dana, prema vlastitoj želji, trebalo da se doseli u najveći grad RS. On je u Kazneno-popravnom zavodu u Bihaću odležao dvadesetogodišnju kaznu zatvora.\nTada je, između ostalog, objavljeno i to da je Gačić nedugo nakon završetka rata u Zenici ubio svog saborca iz “El mudžahida” Ismeta Gunića, zbog čega je bio osuđen na osam godina zatvora.\nPrema vlastitom priznanju, Edin Gačić je kao 18-godišnjak pristupio zloglasnom odredu “El mudžahid”, koji se za vrijeme rata u BiH “proslavio” stravičnim zločinima nad zarobljenim srpskim i hrvatskim civilima i vojnicima.\nTagovibanjaluka banjaluka news bih edin gacic el mudzahid fotografija news republika srpska sta ima u gradu vijesti\nPucao sebi u glavu u restoranu\nOpozicija predala interpelaciju


Priboju zahvalnica Saveta Evrope - PPmedia\nPriboju zahvalnica Saveta Evrope\nPosted on\t21 јуна, 2022 1:43 pm by adminpp033\nPriboj – Opština Priboj je već četiri godine aktivna u zajedničkom programu Evropske Unije i Saveta Evrope „Upravljanje ljudskim resursima u lokalnoj samoupravi – faza 2”, s ciljem da unapredi organizaciju rada zaposlenih, kao i njihove kompetencije za rad.\nPriboju zahvalnica od Saveta Evrope, foto: Opština Priboj\nКompetencije predstavljaju skup znanja, veština, osobina, stavova i sposobnosti koje službenik poseduje, a koji oblikuju njegovo ponašanje i vode postizanju očekivane radne uspešnosti na radnom mestu.\nNa završnom trodnevnom skupu u Aranđelovcu, opštinu Priboj predstavljao je Vuk Luković, šef kabineta predsednika Opštine, koji je u ime lokalne samouprave primio zahvalnicu Saveta Evrope za unapređenje u oblasti upravljanja ljudskim resursima.\nTo je bila prilika da se razmene iskustva u dosadašnjim aktivnostima u uvođenju funkcije upravljanja ljudskim resursima u lokalnoj samoupravi, pa su radionici u Aranđelovcu prisustvovali i predstavnici Ministarstva državne uprave i lokalne samouprave, Nacionalne akademije za javnu upravu, Stalne konferencije gradova i opština i predstavnici 31 lokalne samouprave, koje su uključene u Program.\nOcena je da su napravljeni značajni koraci u 50 lokalnih samouprava koje su dobile tzv „pakete podrške” i njihovo iskustvo je dragoceno i za ostale opštine u Srbiji.\nPredstavnicima lokalnih samouprava dodeljeni su sertifikati za njihovu posvećenost i učešće u reformskom procesu i dosadašnjem radu na programu,koji je uspešno realizovan.\nОзнаке: opština Priboj, Savet Evrope, Vuk Luković


Hodžić: O pravima radnika svakog dana, ne samo 1. maja - Radio Kosovska Mitrovica\nZamenica gradonačelnika opštine Severna Mitrovica, Adrijana Hodžić, čestitala je danas Međunarodni dan rada, istakavši da 1. maj ne treba da bude jedini dan kada se razgovara o pravima radnika.\n„Nema razvoja bez dobrih, obučenih, kvalitetnihi dobro plaćenih radnika, kao što nema ni jednog velikog infrastrukturnog projekta bez vrhunskih inženjera, i vrhunskih radnika”, navela je Hodžić.\nOna je istakla da poslodavci na radničkim pravima treba da rade i poboljšavaju ih svih 365 dana u godini, kao što i radnici prvenstveno zbog sebe treba stalno da se usavršavaju i da povećavaju svoju efikasnost.\n„Svi smo mi radnici, svi smo na istom zadatku i imamo isti cilj, da naš kraj bude što bolje mesto za život. Srećan svima praznik rada 1. maj”, stoji u čestitki Adrijane Hodžić.


JOŠ KORAK DO BELOG ŠENGENA\nPoslanici Evropskog parlamenta usvojili su izveštaj kojim se predlaže ukidanje viza za građane Srbije, Crne Gore i Makedonije od 19. decembra 2009. godine.\nPoslanici Evropskog parlamenta usvojili su velikom većinom glasova izveštaj kojim se ministrima unutrašnjih poslova zemalja Evropske unije predlaže ukidanje viza za građane Srbije, Crne Gore i Makedonije. Posle takve odluke ukidanje viza za građane Srbije prelazi u nadležnost Saveta ministara EU. Konačna odluka očekuje se 30. novembra ili 1. decembra.\nGrađani Srbije će posle toga, u zemlje šengenskog sporazuma moći da putuju od 19. decembra.\nDo “belog šengena” za građane Srbije ostao je samo još jedan korak - a to je potvrda Saveta ministara EU o ukidanju viza.\nIzvestilac Evropskog parlamenta za viznu liberalizaciju Tanja Fajon izjavila je posle glasanja da je ostvarena velika podrška predlogu da se Srbiji, Makedoniji i Crnoj Gori, vize ukinu već 19. decembra i da uložen trud nije bio uzaludan.\n“Verujem da su to sjajne vesti za građane tih zemalja”, kazala je Fajonova.\n“Kada je reč o Bosni i Hercegovini i Albaniji, tu smo napravili iskorak. Podsetili smo da nije pošteno da te dve zemlje budu izuzete iz procesa, jer bi to moglo da doprinese novim podelama na Balkanu”, rekla je ona.\n“Potrudićemo se da im obezbedimo brže i efikasnije ukidanje viza i očekujemo da stupe na ‘beli šengen’ jula sledeće godine”, navela je Tanja Fajon.\nGlasanju je pristustvovao i potpredsednik Vlade Srbije zadužen za evropske integracije Božidar Ðelić.\nOn je ocenio da su evropski parlamentarci svojim glasalnjem pokazali da više nema "dvoumica" o evropskoj budućnosti zapadnog Balkana.\nOdluka EP da izglasa ukidanje viza za građane Srbije predstavlja veliki dan za evropske integracije zemlje, na koji se čekalo više od 18 godina, kaže Ðelić.\nBožidar Ðelić u Evropskom parlamentu (FoNet)\n"Ovo je poslednji korak koji je bio nužan do konačne odluke, 30. novembra", rekao je on.\nPosle usvajanja predloga u Evropskom parlamentu, naveo je Ðelić, može se reći da je Srbija na pragu uvođenja belog šengena od 19. decembra.\nRezoluciju o ukidanju viza podržalo je 550 poslanika (86 odsto) Evropskog parlamenta, a usvajanje odluke popratili su velikim aplauzom.\nZanimljivo je da je britanska poslanica Sara Ludford zatražila da i Velika Britanija, iako nije u šengenskom sistemu, ukine vize za Srbiju, Makedoniju i Crnu Goru.\nPodsetimo, Božidar Ðelić je u sredu evropskom komesaru za proširenje Oliju Renu i drugim zvaničnicima Unije preneo da je Srbija, posle ukidanja viza, zainteresovana za početak primene Prelaznog trgovinskog sporazuma, a da se u Beogradu razmišlja i o podnošenju kandidature za članstvo i podnošenja zahteva za članstvo u Evropskoj uniji do kraja godine.\nJovanović: Potreban dogovor sa Holandijom\nSasvim je izvesno da će građani Srbije od 19. decembra u šengenske zemlje putovati bez viza i tu ne bi trebalo da bude iznenađenja, kaže za B92 urednik časopisa "Izazovi evropskih integracija" Nikola Jovanović.\nOn je gostujući u Vestima B92 rekao da ublažavanje stava Holandije dobar signal, ali da bi bilo dobro da, čak i u slučaju zelenog svetla Holandije za primenu Prelaznog trgovinskog sporazuma, Srbija i Holandija reše sporna pitanja pune saradnje sa Haškim tribunalom, jer će to imati uticaja na dalju evropsku budućnost Srbije.\n"Mislim da Holandija nema razloga da insistira na toj definiciji pune saradnje, tako da mi se uzdamo u to", kaže Jovanović.\n"Zapravo, neke su naznake da i naš dobar rad na tom polju, ali i pritisak, odnosno ubeđivanje naših partnera iz Evropske unije, prosto mogu da smekšaju stav Holandije u ovom momentu, mada opet kažem, taj spor sa Holandijom treba rešiti jer, pre ili kasnije, ukoliko ne sad, oni će pri nekom narednom koraku u tom formalnom pristupanju Srbije Evropskoj uniji tražiti izručenje Mladića", naveo je Jovanović.\nČitanja: 2139 | Komentara: 0 | Dodaj komentar


Evropska komisija usvojila paket vrijedan 70 miliona eura za rani pristup Zapadnog Balkana vakcinama EU protiv COVID-19\nKomesar za susjedstvo i proširenje Olivér Várhelyi istakao je: „Tokom cijele pandemije EU je pokazala da se prema Zapadnom Balkanu odnosi kao prema svojim privilegovanim partnerima. U tom duhu nastavljamo da djelujemo i kada je riječ o vakcinama poduzimajući korake s ciljem omogućavanja brzog početka kampanja vakcinacije kritičnog osoblja i najranjivijih grupa u regionu u ranoj fazi. Brza vakcinacija će biti od presudne važnosti za okončanje pandemije i pokretanje socioekonomskog oporavka Zapadnog Balkana.“\nEvropska komisija se zalaže za vakcinaciju svih kojima je vakcina potrebna, bilo gdje u svijetu. Iz tog razloga je i bez odlaganja odgovorila na poziv SZO-a na djelovanje i pomogla prikupiti gotovo 16 milijardi eura od 4. maja 2020. u okviru Globalnog odgovora na korona virus, kao globalne akcije za univerzalni pristup testovima, liječenju i vakcinama protiv koronavirusa te za globalni oporavak.\nUčešće EU-a u COVAX-u komplementarno je s postojećim pregovorima Evropske unije sa kompanijama o vakcinama, pokrenutim u okviru EU Strategije za vakcine. Svi u globalnoj zajednici će imati koristi od napora Unije na razvoju i proizvodnji efikasne vakcine. Ulaganje Evropske unije u povećanje proizvodnih kapaciteta biće od koristi i svim zemljama u stanju potrebe. Kroz svoje ugovore o predviđenoj kupoprodaji, od proizvođača zahtijeva da stave na raspolaganje svoje proizvodne kapacitete za snabdijevanje svih zemalja te poziva na slobodan protok vakcina i materijala bez ograničenja izvoza.\nEU povećava na 500 miliona eura svoj doprinos COVAX-u za osiguravanje vakcine protiv bolesti COVID-19 za zemlje s niskim i srednjim dohotkom\nKoronavirus: Komisija potpisala drugi ugovor kako bi osigurala pristup potencijalnom cjepivu


Makedonija - Srbija: Od danas prelazak samo sa ličnom kartom - Visokoin.com\nMakedonija – Srbija: Od danas prelazak samo sa ličnom kartom\nStanovnici Srbije i Makedonije od danas državnu granicu mogu da prelaze samo sa ličnim kartama, izjavio je ministar unutrašnjih poslova Srbije Ivica Dačić.\nDačić je rekao da se sa makedonskom koleginicom Gordanom Jankulovskom dogovorio da ranije potpisan sporazum o tome stupi na snagu prije uobičajene razmjene diplomatskih nota zbog Evropskog prvenstva u rukometu koje se igra u Srbiji.\nDačić je, tokom posjete Policijskoj brigadi Policijske uprave za grad Beograd, objasnio da je to učinjeno da bi građani Makedonije mogli da samo sa ličnim kartama dođu u Niš, gdje njihova reprezentacija nastupa u prvom dijelu Evropskog takmičenja u rukometu.\nPrema njegovim riječima, potpisivanje ovakvog sporazuma ponuđeno je i Hrvatskoj i Albaniji.\nDačić je noćas posjetio Policijsku brigadu Policijske uprave za grad Beograd gdje je sa pripadnicima policije dočekao pravoslavnu Novu godinu